02017R1151 — DA — 25.01.2020 — 003.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) 2017/1151 af 1. juni 2017 om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008 (EØS-relevant tekst) (EUT L 175 af 7.7.2017, s. 1)

Ændret ved:





Berigtiget ved:









▼B

KOMMISSIONENS FORORDNING (EU) 2017/1151

af 1. juni 2017

om supplerende regler til Europa-Parlamentets og Rådets forordning (EF) nr. 715/2007 om typegodkendelse af motorkøretøjer med hensyn til emissioner fra lette personbiler og lette erhvervskøretøjer (Euro 5 og Euro 6) og om adgang til reparations- og vedligeholdelsesinformationer om køretøjer, om ændring af Europa-Parlamentets og Rådets direktiv 2007/46/EF, Kommissionens forordning (EF) nr. 692/2008 og Kommissionens forordning (EU) nr. 1230/2012 og om ophævelse af Kommissionens forordning (EF) nr. 692/2008

(EØS-relevant tekst)







Artikel 1

Genstand

Ved denne forordning fastsættes gennemførelsesbestemmelser til forordning (EF) nr. 715/2007.

Artikel 2

Definitioner

I denne forordning forstås ved:

1) »køretøjstype med hensyn til emissioner og reparations- og vedligeholdelsesinformationer« : en gruppe af køretøjer, som på følgende punkter: a) ikke adskiller sig fra hinanden med hensyn til de kriterier, som udgør en »interpolationsfamilie« som defineret i punkt 5.6 i bilag XXI ▼M3 b) henhører under et enkelt »CO2-interpolationsinterval« som defineret i punkt 2.3.2 i underbilag 6 til bilag XXI ▼B c) ikke adskiller sig fra hinanden med hensyn til karakteristika, der har en ikke ubetydelig indvirkning på emissioner fra udstødningen, såsom, men ikke begrænset til, følgende: — typer og rækkefølge af forureningsbegrænsende anordninger (f.eks. 3-vejs katalysator, oxidationskatalysator, NO x -filter, selektiv katalytisk reduktion (SCR), NO x -katalysator, partikelfilter eller kombinationer heraf i en enkelt enhed) — udstødningsgasrecirkulation (med eller uden, intern/ekstern, kølet/ikke-kølet, lavt/højt tryk).

2) »EF-typegodkendelse af et køretøj med hensyn til emissioner og reparations- og vedligeholdelsesinformationer« : en EF-typegodkendelse af et køretøj i »køretøjstype med hensyn til emissioner og reparations- og vedligeholdelsesinformationer« for så vidt angår dets udstødningsemissioner, emissionen af krumtaphusgasser, fordampningsemissioner, brændstofforbrug og adgang til OBD-informationer samt reparations- og vedligeholdelsesinformationer

▼M2

3) »kilometertæller« : et instrument, der oplyser føreren om den af køretøjet samlede kørte distance efter køretøjets produktion

▼B

4) »starthjælpemiddel« : gløderør, ændret indsprøjtningsindstilling eller andre anordninger, som bidrager til motorstart uden at berige motorens luft/brændstofblanding

5) »motorkapacitet« : et af følgende: a) for cylindermotorer med frem- og tilbagegående stempler, det nominelle slagvolumen b) for drejestempelmotorer (Wankelmotorer), det dobbelte af det nominelle slagvolumen

▼M3

6) »periodisk regenererende system« : en anordning til begrænsning af emissionen fra udstødningen (f.eks. katalysator eller partikelfilter), der kræver en periodisk regenereringsproces

▼B

7) »original forureningsbegrænsende udskiftningsanordning« : forureningsbegrænsende anordning eller en samling forureningsbegrænsende anordninger, hvis typer er angivet i tillæg 4 til bilag I til denne forordning, men som indehaveren af motorkøretøjets typegodkendelse udbyder på markedet som en separat teknisk enhed

8) »type forureningsbegrænsende anordning« : katalysatorer og partikelfiltre, som på følgende væsentlige punkter ikke adskiller sig fra hinanden: a) antal substrater, struktur og materiale b) hvert substrats aktivitetstype c) volumen, forhold mellem frontalareal og substratlængde d) indhold af katalysatormateriale e) katalysatormaterialeforhold f) celletæthed g) dimensioner og form h) varmeisolering

9) »mono-brændstofkøretøj« : et køretøj, der primært er beregnet til én type brændstof

10) »gas-monobrændstofkøretøj« : et mono-brændstofkøretøj, der primært anvender LPG, NG/biomethan eller hydrogen, men som også kan være udstyret med et system med henblik på anvendelse af benzin i nødstilfælde eller udelukkende ved start, og hvis benzinbeholder højst kan rumme 15 liter benzin

▼M3

11) »bi-brændstofkøretøj« : et køretøj med to separate brændstofbeholdersystemer, som er konstrueret til kun at køre på ét brændstof ad gangen

12) »gas-bi-brændstofkøretøj« : et bi-brændstofkøretøj, hvor de to brændstoffer er benzin (benzinfunktionsmåde) og enten LPG, NG/biomethan eller hydrogen

▼B

13) »flex-brændstofkøretøj« (flex fuel vehicle) : et køretøj med et enkelt brændstofbeholdersystem, der kan køre på forskellige blandinger af to eller flere brændstoffer

14) »flex-brændstofkøretøj til ethanol (flex fuel ethanol vehicle)« : et flex-brændstofkøretøj, der kan køre på benzin eller en blanding af benzin og ethanol med et ethanolindhold på op til 85 % (E85)

15) »flex-brændstofkøretøj til biodiesel (flex fuel biodiesel vehicle)« : et flex-brændstofkøretøj, der kan køre på mineralsk diesel eller en blanding af mineralsk diesel og biodiesel

16) »hybridt elkøretøj (hybrid electric vehicle — HEV)« : et hybridt køretøj, hvis ene omdanner af fremdriftsenergi er en elektrisk maskine

17) »forsvarligt vedligeholdt og benyttet« : at et prøvningskøretøj opfylder kriterierne for accept af et udvalgt køretøj i punkt 2 i tillæg 3 til FN/ECE-regulativ nr. 83 ( 1 )

18) »emissionsbegrænsningssystem« : i forbindelse med OBD-systemet, den elektroniske motorstyreenhed og alle de emissionsrelaterede komponenter i udstødnings- eller fordampningssystemet, som afgiver signal til eller modtager signal fra denne styreenhed

19) »fejlindikator« (malfunction indicator — MI) : en visuel eller akustisk indikator, der tydeligt informerer føreren i tilfælde af funktionsfejl ved en eller flere af de emissionsrelaterede komponenter, der er tilsluttet OBD-systemet, eller ved OBD-systemet selv

20) »funktionsfejl« : et svigt af emissionsrelaterede komponenter eller systemer, som medfører overskridelse af emissionsgrænseværdierne i punkt 2.3.2 i bilag XI eller indebærer, at OBD-systemet ikke kan opfylde de grundlæggende overvågningskrav i bilag XI

21) »sekundærluft« : luft, der tilføres udstødningssystemet ved hjælp af en pumpe eller indsugningsventil eller på anden måde med det formål at fremme oxideringen af HC og CO i udstødningsgassen

22) »kørecyklus« : i forbindelse med køretøjers OBD-systemer, en cyklus bestående af start af motoren efterfulgt af en kørsel, hvor eventuelle tilstedeværende fejl vil blive detekteret, samt standsning af motoren

23) »adgang til informationer« : adgang til alle OBD-informationer samt reparations- og vedligeholdelsesinformationer om køretøjer, der er nødvendige for inspektion, diagnose, vedligeholdelse eller reparation af køretøjet

24) »ufuldstændighed« : i forbindelses med et OBD-system, at driftsegenskaberne ved op til to separate overvågede komponenter eller systemer midlertidigt eller permanent hindrer en ellers effektiv OBD-overvågning af disse komponenter eller systemer eller ikke opfylder alle de andre detailkrav til OBD

25) »forringet forureningsbegrænsende udskiftningsanordning« : en forureningsbegrænsende anordning som defineret i artikel 3, stk. 11, i forordning (EF) nr. 715/2007, som er ældet eller kunstigt forringet i et sådant omfang, at den opfylder kravene i punkt 1 i tillæg 1 til bilag XI til FN/ECE-regulativ nr. 83

26) »OBD-informationer« : informationer i et OBD-system for ethvert elektronisk system i køretøjet

27) »reagens« : ethvert andet middel end brændstof, der opbevares i køretøjet i en beholder, og som forsyner udstødningens efterbehandlingssystem, når emissionsbegrænsningssystemet sender et signal herom

28) »masse i køreklar stand« : køretøjets masse, med brændstofbeholder(-e) fyldt op til mindst 90 % af dens/deres kapacitet, inklusive førerens, brændstoffets og væskernes masse, monteret med standardudstyr i overensstemmelse med fabrikantens specifikationer, og karrosseriets, kabinens, koblingens, reservehjulets/reservehjulenes og værktøjets masse, når disse er monteret

29) »fejltænding« : manglende forbrænding i cylinderen på en motor med styret tænding som følge af manglende gnistdannelse, ukorrekt brændstofdosering, dårlig kompression eller anden årsag

30) »koldstartsystem eller -anordning« : et system, som midlertidigt giver en federe brændstof/luft-blanding i motoren og derved letter start af motoren

31) »kraftudtag« : et af motoren drevet udtag, beregnet til at trække tilbehør monteret på køretøjet

▼M1

32) »fabrikanter af små mængder køretøjer« : en fabrikant, hvis årlige produktion på verdensplan udgør mindre end 10 000 enheder i året forud for det år, hvor godkendelsen meddeles, og som: a) ikke er en del af en gruppe af forbundne fabrikanter eller b) er en del af en gruppe af forbundne fabrikanter, hvis årlige produktion på verdensplan udgør mindre end 10 000 enheder i året forud for det år, hvor godkendelsen meddeles eller c) er en del af en gruppe af forbundne fabrikanter, men driver sit eget produktionsanlæg og sin egen udviklingsafdeling

▼M1

32a) »eget produktionsanlæg« : produktionsanlæg eller samlefabrik, som fabrikanten anvender til fremstilling eller samling af nye køretøjer for den pågældende fabrikant, herunder, hvis det er relevant, køretøjer, der er bestemt til eksport

32b) »egen udviklingsafdeling« : anlæg, hvor hele køretøjet konstrueres og udvikles, og som kontrolleres og benyttes af fabrikanten

32c) »fabrikanter af meget små mængder køretøjer« : en fabrikant af små mængder som defineret i punkt 32), som har registreret under 1 000 enheder i Fællesskabet i året forud for det år, hvor godkendelsen meddeles

▼M2 —————

▼M3

33) »rent ICE-køretøj« : et køretøj, hvori alle fremdriftsenergiomdannere er forbrændingsmotorer

▼B

34) »rent elektrisk køretøj« (pure electric vehicle — PEV) : et køretøj, der er udstyret med en drivlinje, der udelukkende indeholder elektriske maskiner til omdannelse af fremdriftsenergi og udelukkende genopladelige elektriske systemer til lagring af energi til fremdrift

35) »brændselscelle« : en energiomdanner, der omdanner kemisk energi (input) til elektrisk energi (output) eller omvendt

36) »brændstofcellekøretøj« (fuel cell vehicle — FCV)) : et køretøj, der er udstyret med en drivlinje, der indeholder udelukkende brændselscelle(r) og elektrisk(e) maskine(r) til omdannelse af fremdriftsenergi

37) »nettoeffekt« : motoreffekten målt på prøvebænk for enden af krumtapaksel eller tilsvarende ved en given motorhastighed med tilbehør, som er prøvet i henhold til bilag XX (Måling af motorens nettoeffekt og den maksimale effekt over 30 minutter for et elektrisk fremdriftssystem), og bestemt under atmosfæriske referencebetingelser

▼M3

38) »motorens mærkeeffekt«(Prated) : motorens maksimale nettoeffekt i kW, målt i overensstemmelse med kravene i bilag XX

▼B

39) »maksimal effekt over 30 minutter« : et elektrisk fremdriftssystems maksimale nettoeffekt ved jævnstrøm, jf. punkt 5.3.2 i FN/ECE-regulativ Nr. 85 ( 2 )

40) »koldstart« : for så vidt angår overvågning af præstationstallet ved brug af OBD, en kølevæsketemperatur (eller tilsvarende temperatur) ved motorstart på højst 35 °C og højst 7 °C højere end den omgivende temperatur (hvis denne foreligger)

41) »emissioner ved faktisk kørsel (real driving emissions — RDE)« : et køretøjs emissioner under normale driftsbetingelser

42) »bærbart emissionsmålingssystem (portable emissions measurement system — PEMS)« : et bærbart emissionsmålingssystem, som opfylder kravene i tillæg 1 til bilag IIIA

43) »grundlæggende emissionsstrategi« (Base Emissions Strategy — »BES«) : en emissionsstrategi, som er aktiv i hele motorens arbejdshastigheds- og belastningsområde, medmindre en understøttende emissionsstrategi aktiveres

44) »understøttende emissionsstrategi« (Auxiliary Emission Strategy — AES) : en emissionsstrategi, der aktiveres, og som erstatter eller modificerer en »BES« med et specifikt formål for øje og som reaktion på et specifikt sæt betingelser vedrørende omgivelser og/eller drift, og som kun forbliver operationel, så længe disse betingelser eksisterer

▼M3

45) »brændstofbeholdersystem« : de anordninger, der muliggør lagring af brændstof bestående af brændstofbeholderen, brændstofpåfyldningsrøret, beholderdækslet og brændstofpumpen, når brændstofpumpen er monteret i eller på brændstofbeholderen

46) »gennemtrængelighedsfaktor (PF)« : den faktor, der fastsættes på grundlag af tab af kulbrinte over en periode, og som anvendes til at fastsætte de endelige fordampningsemissioner

47) »ikke-metallisk étlagsbeholder« : en brændstofbeholder, der er opbygget af et enkelt lag af ikke-metalliske materialer, herunder fluorholdige/sulfonerede materialer

48) »flerlagsbeholder« : en brændstofbeholder, der er opbygget af mindst to forskellige lag materialer, hvoraf det ene er et carbonhydridbarrieremateriale

▼M2

49) »inertikategori« : en kategori af køretøjets prøvningsmasse svarende til en ækvivalent inerti som fastsat i tabel A4a/3 i bilag 4a til FN/ECE-regulativ nr. 83, hvor prøvemassen er sat lig med referencemassen.

▼B

Artikel 3

Typegodkendelseskrav

▼M3

1. For at opnå EF-typegodkendelse af køretøjer med hensyn til emissioner og reparations- og vedligeholdelsesinformationer skal fabrikanten dokumentere, at køretøjerne opfylder kravene i denne forordning, når de prøves efter prøvningsprocedurerne i bilag IIIA til VIII, XI, XIV, XVI, XX, XXI og XXII. Fabrikanten skal ligeledes sikre, at referencebrændstofferne er i overensstemmelse med de specifikationer, der er fastsat i bilag IX.

▼B

2. Køretøjer skal underkastes de prøvninger, der er specificeret i figur I.2.4 i bilag I.

3. Fabrikanter af små mængder af køretøjer kan som et alternativ til kravene i bilag II, V til VIII, XI, XVI og XXI ansøge om EF-typegodkendelse af en køretøjstype, der er blevet godkendt af en myndighed i et tredjeland på grundlag af de i punkt 2.1 i bilag I opførte retsakter.

Emissionsprøvningerne ved teknisk kontrol som fastsat i bilag IV, prøvningerne af brændstofforbrug og af CO2-emissioner som fastsat i bilag XXI og kravene vedrørende adgang til OBD-informationer samt reparations- og vedligeholdelsesinformationer om køretøjer som fastsat i bilag XIV er krævet for at opnå EF-typegodkendelse med hensyn til emissioner og reparations- og reparations- og vedligeholdelsesinformationer i henhold til dette stykke.

Godkendelsesmyndigheden underretter Kommissionen om de nærmere omstændigheder i forbindelse med hver enkelt typegodkendelse, der udstedes i henhold til dette stykke.

4. Specifikke krav vedrørende brændstofbeholdernes indtag og det elektroniske systems sikkerhed er fastsat i punkt 2.2 og 2.3 i bilag I.

5. Fabrikanten træffer tekniske foranstaltninger for at sikre, at udstødnings- og fordampningsemissionerne begrænses effektivt i henhold til denne forordning i hele køretøjets normale livscyklus og under normale driftsforhold.

Heri indgår, at slanger, slangestudse og slangeforbindelser, der anvendes i de emissionsbegrænsende systemer, skal være udført i overensstemmelse med den oprindelige konstruktions hensigt.

6. Fabrikanten sikrer, at resultaterne af emissionsprøvningerne overholder de gældende grænseværdier under alle specificerede prøvningsbetingelser i denne forordning.

▼M3

7. Køretøjer, der anvender LPG eller NG/biomethan, skal ved en type 1-prøvning, jf. bilag XXI, prøves for variationer i sammensætningen af LPG hhv. NG/biomethan som foreskrevet i bilag 12 til FN/ECE-regulativ nr. 83 for forurenende emissioner, med det brændstof, der anvendes til måling af nettoeffekten i henhold til bilag XX til denne forordning.

Køretøjer, der anvender både LPG og NG/biomethan, skal prøves med begge brændstoffer, idet der prøves med LPG eller NG/biomethan for variationer i sammensætningen af LPG hhv. NG/biomethan som foreskrevet i bilag 12 til FN/ECE-regulativ nr. 83, og med det brændstof, der anvendes til måling af nettoeffekten i henhold til bilag XX til denne forordning.

▼B

8. For type 2-prøvningerne som fastsat i tillæg 1 til bilag IV ved normal tomgangshastighed skal det maksimalt tilladte carbonmonoxidindhold i udstødningsgasserne være i overensstemmelse med den mængde, der er angivet af køretøjsfabrikanten. Den højeste volumenmængde af carbonmonoxid må dog ikke overstige 0,3 %.

Volumenmængden af carbonmonoxid i udstødningsgassen må ved høj tomgangshastighed ikke overstige 0,2 %, når motorhastigheden er mindst 2 000 min–1, og lambda-værdien er 1 ± 0,03 eller i overensstemmelse med fabrikantens specifikationer.

9. For type 3-prøvningen som fastsat i bilag V sikrer fabrikanten, at motorens ventilationssystem ikke tillader emission af krumtaphusgasser i atmosfæren.

10. Type 6-prøvningen til måling af emissioner ved lave temperaturer som fastsat i bilag VIII finder ikke anvendelse på dieselkøretøjer.

Ved ansøgning om typegodkendelse skal fabrikanterne over for godkendelsesmyndigheden dog dokumentere, at temperaturen i NOx-efterbehandlingssystemet bliver tilstrækkelig høj til at sikre en effektiv drift senest 400 s efter koldstart ved - 7 °C som beskrevet i type 6-prøvningen.

Fabrikanten skal desuden give godkendelsesmyndigheden oplysninger om, hvorledes udstødningsrecirkulationssystemet (EGR) fungerer, herunder dets drift ved lave temperaturer.

Disse oplysninger skal også omfatte en beskrivelse af eventuelle forhold, der påvirker emissionerne.

Godkendelsesmyndigheden udsteder ikke typegodkendelse, hvis de oplysninger, der fremlægges, ikke er tilstrækkelige til at dokumentere, at temperaturen i efterbehandlingssystemet bliver tilstrækkelig høj til at sikre en effektiv drift inden for det fastsatte tidsrum.

Godkendelsesmyndigheden skal på anmodning af Kommissionen fremlægge dokumentation om driften af NOx-efterbehandlingssystemet og udstødningsrecirkulationssystemet (EGR) ved lave temperaturer.

11. Fabrikanten sikrer, at et køretøj, som er typegodkendt efter forordning (EF) nr. 715/2007, i hele sin normale livscyklus har en emission, målt i overensstemmelse med kravene i bilag IIIA og udledt ved en RDE-prøvning udført i overensstemmelse med nævnte bilag, ikke overstiger de heri fastsatte værdier.

Der kan kun udstedes typegodkendelse efter forordning (EF) nr. 715/2007, hvis køretøjet indgår i en valideret PEMS-prøvefamilie i henhold til tillæg 7 til bilag IIIA.

▼M1

Kravene i bilag IIIA finder ikke anvendelse på typegodkendelser vedrørende emission udstedt til fabrikanter af meget små mængder i henhold til forordning (EF) nr. 715/2007.

▼B

Artikel 4

Krav til typegodkendelse vedrørende OBD-systemet

1. Fabrikanten sikrer, at alle køretøjer er udstyret med et OBD-system.

2. OBD-systemet skal være konstrueret, fremstillet og monteret i køretøjet på en sådan måde, at det kan detektere hvilken art af forringelse eller funktionsfejl, der forekommer igennem hele køretøjets levetid.

3. OBD-systemet skal opfylde forskrifterne i dette regulativ under normale driftsbetingelser.

4. Ved prøvning med en defekt komponent i overensstemmelse med tillæg 1 til bilag XI skal OBD-systemets fejlindikator aktiveres.

OBD-systemets fejlindikator kan også aktiveres under disse prøvninger ved emissionsniveauer, der ligger under OBD-systemets grænseværdier som specificeret i sektion 2.3 i bilag XI.

5. Fabrikanten sikrer, at OBD-systemet opfylder kravene til funktion efter ibrugtagning som fastsat i punkt 3 i tillæg 1 til bilag XI til denne forordning under alle rimeligt forudsigelige kørselsforhold.

6. Fabrikanten skal stille informationer om funktion efter ibrugtagning, der lagres og oplyses af køretøjets OBD-system i henhold til bestemmelserne i sektion 7.6 i tillæg 1 til bilag XI til FN/ECE-regulativ nr. 83, til rådighed for de nationale myndigheder og uafhængige aktører uden kryptering.

▼M3

Artikel 4a

Krav til typegodkendelse vedrørende anordninger til overvågning af forbruget af brændstof og/eller elektrisk energi

Fabrikanten skal sikre, at følgende køretøjer i klasse M1 og N1 er udstyret med en anordning til bestemmelse, lagring og tilgængeliggørelse af data om mængden af brændstof og/eller elektrisk energi, der anvendes til drift af køretøjet:

1) køretøjer udelukkende med forbrændingsmotor (ICE) og hybride elkøretøjer med ikke-ekstern opladning (NOVC-HEV), som drives udelukkende af mineralsk diesel, biodiesel, benzin, ethanol eller enhver kombination af disse brændstoffer

2) hybride elkøretøjer med ekstern opladning (OVC-HEV), der drives af elektricitet og ethvert af de brændstoffer, som er nævnt i nr. 1).

Anordningen til overvågning af forbruget af brændstof og/eller elektrisk energi skal være i overensstemmelse med kravene i bilag XXII.

▼B

Artikel 5

Ansøgning om EF-typegodkendelse af et køretøj med hensyn til emissioner og adgang til reparations- og vedligeholdelsesinformationer

1. Fabrikanten indsender til godkendelsesmyndigheden en ansøgning om EF-typegodkendelse af et køretøj med hensyn til emissioner og adgang til reparations- og vedligeholdelsesinformationer.

2. Ansøgningen i stk. 1 udformes i overensstemmelse med den model af oplysningsskemaet, som er fastsat i tillæg 3 til bilag I.

3. Desuden skal fabrikanten indgive følgende oplysninger:

a) for køretøjer med motorer med styret tænding: en erklæring fra fabrikanten om den mindste procentdel fejltændinger ud af det samlede antal tændinger, som ville medføre, at emissionerne overskrider grænseværdierne i sektion 2.3 i bilag XI, hvis denne procentdel fejltændinger forekom fra starten af en type 1-prøvning som valgt til demonstrationen i henhold til bilag XI til denne forordning, eller ville medføre en sådan overophedning af katalysatoren (-erne), at det kunne føre til uoprettelig skade

b) detaljerede skriftlige oplysninger med fuld beskrivelse af OBD-systemets funktionsdata, herunder en liste over samtlige relevante dele af køretøjets emissionsbegrænsningssystem, der overvåges af OBD-systemet

c) en beskrivelse af den fejlindikator, hvormed OBD-systemet informerer føreren af køretøjet om en fejl

d) en erklæring fra fabrikanten om, at OBD-systemet er i overensstemmelse med bestemmelserne i sektion 3 i tillæg 1 til bilag XI om funktion efter ibrugtagning under alle rimeligt forudsigelige kørselsforhold

e) en plan med en beskrivelse af de detaljerede tekniske kriterier og en begrundelse for forøgelse af tæller og nævner for hver overvågningsenhed, som skal opfylde kravene i punkt 7.2 og 7.3 i tillæg 1 til bilag XI til FN/ECE-regulativ nr. 83, og for at afbryde tællere, nævnere og den generelle nævner under de forhold, der er fastsat i punkt 7.7 i tillæg 1 til bilag XI til FN/ECE-regulativ nr. 83

f) en beskrivelse af de foranstaltninger, der er truffet for at forhindre indgreb i og ændring af computeren til emissionsbegrænsning og kilometertælleren, herunder registreringen af kilometertallet med henblik på kravene i bilag XI og XVI

g) eventuelt oplysninger om køretøjsfamilien som angivet i tillæg 2 til bilag 11 til FN/ECE-regulativ nr. 83

h) i givet fald kopi af andre typegodkendelser indeholdende relevante data med henblik på udvidelse af godkendelser og bestemmelse af forringelsesfaktorer.

4. I forbindelse med stk. 3, litra d), anvender fabrikanten modellen for fabrikantens attest for overensstemmelse med kravene til OBD-systemets funktion efter ibrugtagning som fastsat i tillæg 7 til bilag I.

5. I forbindelse med stk. 3, litra e), stiller den godkendelsesmyndighed, der udsteder godkendelsen, de i dette afsnit anførte oplysninger til rådighed for godkendelsesmyndigheder eller Kommissionen, når de anmoder herom.

6. I forbindelse med stk. 3, litra d) og e), godkender godkendelsesmyndigheder ikke et køretøj, hvis de oplysninger, som fabrikanten fremlægger, ikke opfylder kravene i punkt 3 i tillæg 1 til bilag XI.

Punkt 7.2, 7.3 og 7.7 i tillæg 1 til bilag XI til FN/ECE-regulativ nr. 83 finder anvendelse under alle rimeligt forudsigelige kørselsforhold.

Godkendelsesmyndighederne tager i deres vurdering af gennemførelsen af kravene i disse punkter hensyn til den teknologiske udvikling.

7. I forbindelse med stk. 3, litra f), omfatter foranstaltningerne til hindring af indgreb i og ændring af computeren til emissionsbegrænsning også faciliteten til opdatering under anvendelse af et fabriksgodkendt program eller en fabriksgodkendt kalibrering.

8. I forbindelse med prøvningerne i figur I.2.4 i bilag I stiller fabrikanten et køretøj, som er repræsentativt for den type, der skal godkendes, til rådighed for den tekniske tjeneste, som forestår typegodkendelsesprøvningerne.

9. Ansøgninger om typegodkendelse af enkelt-, dobbelt- og blandingsbrændstofkøretøjer skal være i overensstemmelse med de supplerende krav i punkt 1.1 og 1.2 i bilag I.

10. Ændringer af et system, en komponent eller en separat teknisk enhed, der foretages efter typegodkendelse, ugyldiggør ikke automatisk en typegodkendelse, medmindre de oprindelige karakteristika eller tekniske parametre er blevet ændret på en måde, der påvirker motorens eller forureningsbegrænsningssystemets funktion.

▼M1

11. For at de godkendende myndigheder skal kunne vurdere, om AES er anvendt korrekt, jf. forbuddet mod manipulationsanordninger i artikel 5, stk. 2, i forordning (EF) nr. 715/2007, skal fabrikanten desuden levere en udvidet dokumentationspakke, som beskrevet i tillæg 3a i bilag I til nærværende forordning.

▼M3

Den udvidede dokumentationspakke skal identificeres og dateres af den godkendende myndighed og opbevares af denne myndighed i mindst ti år efter, at godkendelsen er meddelt.

▼M3

På anmodning fra fabrikanten skal den godkendende myndighed foretage en indledende AES-vurdering for nye køretøjstyper. Den relevante dokumentation stilles i så fald til rådighed for den typegodkendende myndighed mellem 2 og 12 måneder før starten af typegodkendelsesprocessen.

Den godkendende myndighed foretager en foreløbig vurdering på grundlag af den udvidede dokumentationspakke som beskrevet i litra b) i tillæg 3a til bilag I, som er stillet til rådighed af fabrikanten. Den godkendende myndighed skal foretage vurderingen i overensstemmelse med den metode, der er beskrevet i tillæg 3b til bilag I. Den godkendende myndighed kan i særlige og behørigt begrundede tilfælde afvige fra denne fremgangsmåde.

Den foreløbige AES-vurdering for nye køretøjstyper skal forblive gyldig i forbindelse med typegodkendelse for en periode på 18 måneder. Denne periode kan forlænges med yderligere 12 måneder, hvis fabrikanten over for den godkendende myndighed godtgør, at ingen nye teknologier er blevet tilgængelige på markedet, der ville ændre den foreløbige AES-vurdering.

Ekspertgruppen for typegodkendelsesmyndigheder (TAAEG) skal hvert år udarbejde en liste over de AES'er, der af de typegodkendende myndigheder er vurderet som uacceptable, og Kommissionen skal stille denne liste til rådighed for offentligheden.

▼M1 —————

▼M3

12. Desuden skal fabrikanten forsyne den typegodkendende myndighed, der har meddelt emissionstypegodkendelse efter denne forordning (»den godkendende myndighed«), med en pakke om prøvningsgennemsigtighed, der indeholder de oplysninger, der er nødvendige for at muliggøre prøvning i overensstemmelse med punkt 5.9 i del B i bilag II.

▼B

Artikel 6

Administrative bestemmelser om EF-typegodkendelse af et køretøj med hensyn til emissioner og adgang til reparations- og vedligeholdelsesinformationer

1. Hvis alle relevante krav er opfyldt, meddeler godkendelsesmyndigheden EF-typegodkendelse og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.

Med forbehold af bestemmelserne i bilag VII til direktiv 2007/46/EF, udformes del 3 af typegodkendelsesnummeret i overensstemmelse med tillæg 6 til bilag I til denne forordning.

En godkendelsesmyndighed må ikke tildele samme nummer til to forskellige køretøjstyper.

2. Et køretøj med et OBD-system kan som en undtagelse fra stk. 1 og på anmodning af fabrikanten accepteres til typegodkendelse med hensyn til emissioner og reparations- og vedligeholdelsesinformationer, selv om systemet har en eller flere mangler, således at de specifikke krav i bilag XI ikke er opfyldt, såfremt de specifikke administrative bestemmelser i punkt 3 i nævnte bilag er opfyldt.

Godkendelsesmyndigheden giver meddelelse om beslutningen om at udstede en sådan typegodkendelse til alle godkendelsesmyndigheder i de øvrige medlemsstater i overensstemmelse med artikel 8 i direktiv 2007/46/EF.

3. Ved meddelelse af en EF-typegodkendelse i henhold til stk. 1 udsteder godkendelsesmyndigheden en EF-typegodkendelsesattest i overensstemmelse med modellen i tillæg 4 til bilag I.

Artikel 7

Ændringer af typegodkendelser

Artikel 13, 14 og 16 i direktiv 2007/46/EF finder anvendelse på alle ændringer af typegodkendelser meddelt i henhold til forordning (EF) nr. 715/2007.

Bestemmelserne i punkt 3 i bilag I finder på fabrikantens anmodning anvendelse, uden at der er behov for yderligere prøvninger, såfremt det drejer sig om køretøjer af samme type.

Artikel 8

Produktionens overensstemmelse

1. Der skal træffes foranstaltninger til sikring af produktionens overensstemmelse i henhold til artikel 12 i direktiv 2007/46/EF.

De bestemmelser, der er fastsat i sektion 4 i bilag I til denne forordning, og de relevante statistiske metoder i tillæg 1 og 2 til dette bilag, finder anvendelse.

2. Produktionens overensstemmelse kontrolleres på grundlag af beskrivelsen i typegodkendelsesattesten som fastsat i tillæg 4 til bilag I til denne forordning.

Artikel 9

Overensstemmelse efter ibrugtagning

1. Foranstaltningerne til sikring af overensstemmelse efter ibrugtagning af køretøjer, der er typegodkendt i henhold til denne forordning, træffes i overensstemmelse med bilag X til direktiv 2007/46/EF og bilag II til nærværende forordning.

▼M3

2. Overensstemmelseskontrollerne efter ibrugtagning skal være egnede til at bekræfte, at udstødnings- og fordampningsemissionerne begrænses effektivt i den normale levetid under normale driftsforhold.

3. Overensstemmelsen efter ibrugtagning kontrolleres på køretøjer, der er vedligeholdt og anvendt korrekt i overensstemmelse med tillæg 1 til bilag II, mellem 15 000 km eller 6 måneder, alt efter hvad der indtræffer sidst, og 100 000 km eller 5 år, alt efter hvad der indtræffer først. Overensstemmelsen efter ibrugtagning med hensyn til fordampningsemissioner kontrolleres på køretøjer, der er vedligeholdt og anvendt korrekt i overensstemmelse med tillæg 1 til bilag II, mellem 30 000 km eller 12 måneder, alt efter hvad der indtræffer sidst, og 100 000 km eller 5 år, alt efter hvad der indtræffer først.

Kravene til overensstemmelseskontrol efter ibrugtagning finder anvendelse indtil 5 år efter, at den sidste typeattest eller attest om individuel godkendelse er udstedt for køretøjer i denne familie med hensyn til overensstemmelse efter ibrugtagning.

4. Overensstemmelseskontrol efter ibrugtagning skal ikke være obligatorisk, hvis det årlige salg af familien med hensyn til overensstemmelse efter ibrugtagning er mindre end 5 000 køretøjer i Unionen for det foregående år. For sådanne familier skal fabrikanten til den godkendende myndighed levere en rapport om alle emissionsrelaterede garantidækningskrav, reparationskrav og OBD-fejl, jf. punkt 4.1 i bilag II. Sådanne familier med hensyn til overensstemmelse efter ibrugtagning kan stadig blive udvalgt til prøvning i overensstemmelse med bilag II.

5. Fabrikanten og den typegodkendende myndighed skal udføre overensstemmelseskontrol efter ibrugtagning i overensstemmelse med bilag II.

6. Den godkendende myndighed skal træffe afgørelse om, hvorvidt en familie ikke overholder bestemmelserne om overensstemmelse efter ibrugtagning, efter en vurdering af overholdelsen og godkende den plan for korrigerende foranstaltninger, der fremlægges af fabrikanten i overensstemmelse med bilag II.

▼M3

7. Hvis en typegodkendende myndighed har konstateret, at en familie med hensyn til overensstemmelse efter ibrugtagning ikke opfylder overensstemmelseskontrollen efter ibrugtagning, skal den straks underrette den typegodkendende myndighed i overensstemmelse med artikel 30, stk. 3, i direktiv 2007/46/EF.

Efter at have givet denne meddelelse og i overensstemmelse med bestemmelserne i artikel 30, stk. 6, i direktiv 2007/46/EF underretter den godkendende myndighed fabrikanten om, at en at en familie med hensyn til overensstemmelse efter ibrugtagning ikke opfylder overensstemmelseskontrollen efter ibrugtagning, og at procedurerne beskrevet i punkt 6 og 7 i bilag II skal følges.

Hvis den godkendende myndighed konstaterer, at der ikke kan opnås enighed med en typegodkendende myndighed, der har fastslået, at en familie med hensyn til overensstemmelse efter ibrugtagning ikke opfylder overensstemmelseskontrollen efter ibrugtagning, indledes proceduren i henhold til artikel 30, stk. 6, i direktiv 2007/46/EF.

8. Ud over betingelserne i punkt 1 til 7, finder følgende anvendelse på køretøjer, der er typegodkendt i henhold til del B i bilag II.

a) Køretøjer, der underkastes etapevis typegodkendelse som defineret i artikel 3, stk. 7, i direktiv 2007/46/EF, skal kontrolleres for overensstemmelse efter ibrugtagning i overensstemmelse med reglerne for etapevis godkendelse, der er fastsat i punkt 5.10.6 i del B i bilag II til denne forordning.

b) Pansrede køretøjer, rustvogne og køretøjer med adgang for kørestole som defineret i punkt 5.2 og 5.5 i del A i bilag II til direktiv 2007/46/EF, er ikke omfattet af bestemmelserne i denne artikel. Alle andre køretøjer til specielle formål som defineret i punkt 5 i del A i bilag II til direktiv 2007/46/EF skal kontrolleres for overensstemmelse efter ibrugtagning i overensstemmelse med reglerne for etapevis godkendelse, der er fastsat i del B i bilag II til denne forordning.

▼B

Artikel 10

Forureningsbegrænsende anordninger

1. Fabrikanten sikrer, at forureningsbegrænsende udskiftningsanordninger, der er beregnet til montering på EF-typegodkendte køretøjer, som er omfattet af forordning (EF) nr. 715/2007, er EF-typegodkendte som separate tekniske enheder efter artikel 10, stk. 2, i direktiv 2007/46/EF, i overensstemmelse med artikel 12 og 13 samt bilag XIII til denne forordning.

Katalysatorer og partikelfiltre betragtes i forbindelse med denne forordning som forureningsbegrænsende anordninger.

De relevante krav anses for at være opfyldt, hvis alle følgende betingelser er opfyldt:

a) kravene i artikel 13 er opfyldt

b) de forureningsbegrænsende udskiftningsanordninger er godkendt i overensstemmelse med FN/ECE-regulativ nr. 103 ( 3 ).

I det i tredje afsnit nævnte tilfælde finder artikel 14 også anvendelse.

2. Originale forureningsbegrænsende udskiftningsanordninger af en type, som er omfattet af punkt 2.3 i addendum til tillæg 4 til bilag I, og som er beregnet til montering på et køretøj, som det relevante typegodkendelsesdokument vedrører, behøver ikke at opfylde bestemmelserne i bilag XIII, hvis de opfylder kravene i punkt 2.1 og 2.2 i nævnte bilag.

3. Fabrikanten sikrer, at den originale forureningsbegrænsende anordning er forsynet med en identifikationsmærkning.

4. De identifikationsmærkninger, der er nævnt i stk. 3, omfatter følgende:

a) motor- eller køretøjsfabrikantens firmanavn eller -mærke

b) den originale forureningsbegrænsende anordnings fabrikat og identifikationsnummer som anført i de oplysninger, der er nævnt i punkt 3.2.12.2 i tillæg 3 til bilag I.

Artikel 11

Ansøgning om EF-typegodkendelse af en type forureningsbegrænsende udskiftningsanordning som separat teknisk enhed

1. Fabrikanten indgiver en ansøgning til godkendelsesmyndigheden om EF-typegodkendelse af en type forureningsbegrænsende udskiftningsanordning som en separat teknisk enhed.

Ansøgningen udformes i overensstemmelse med den model af oplysningsskemaet, som er fastsat i tillæg 1 til bilag XIII.

2. Ud over at opfylde kravene i stk. 1 indgiver fabrikanten nedenstående til den tekniske tjeneste, som forestår typegodkendelsesprøvningen:

a) et eller flere køretøjer af en type, der er godkendt i overensstemmelse med denne forordning, og som er udstyret med en ny original forureningsbegrænsende anordning

b) et prøveeksemplar af den pågældende type forureningsbegrænsende udskiftningsanordning

c) et ekstra prøveeksemplar af den pågældende type forureningsbegrænsende udskiftningsanordning, når den forureningsbegrænsende udskiftningsanordning er beregnet til at blive monteret i et køretøj, der er udstyret med et OBD-system.

3. Prøvningskøretøjerne skal i forbindelse med stk. 2, litra a), udvælges af ansøgeren med den tekniske tjenestes godkendelse.

Prøvningskøretøjerne skal opfylde kravene i sektion 3.2 i bilag 4a til FN/ECE-regulativ 83.

Prøvningskøretøjerne skal opfylde følgende krav:

a) der må ikke være fejl ved systemet til forureningsbegrænsning

b) eventuelle stærkt slidte eller dårligt fungerende originaldele, som har betydning for emissionen, skal repareres eller udskiftes

c) de skal være korrekt trimmet og indstillet efter fabrikantens specifikationer før emissionsprøvningen.

4. Prøven skal i forbindelse med stk. 2, litra b) og c), være mærket tydeligt og uudsletteligt med ansøgerens firmanavn eller mærke og dens handelsbetegnelse.

5. Prøven skal i forbindelse med stk. 2, litra c), være forringet som defineret i nr. 25 i artikel 2.

Artikel 12

Administrative bestemmelser om EF-typegodkendelse af en forureningsbegrænsende udskiftningsanordning som separat teknisk enhed

1. Hvis alle de relevante krav er opfyldt, meddeler typegodkendelsesmyndigheden EF-typegodkendelse for en forureningsbegrænsende udskiftningsanordning som separat teknisk enhed og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF.

En godkendelsesmyndighed må ikke tildele samme nummer til to forskellige typer forureningsbegrænsende udskiftningsanordninger.

Samme typegodkendelsesnummer kan omfatte brugen af den pågældende type forureningsbegrænsende udskiftningsanordning på en række forskellige køretøjstyper.

2. Ved anvendelsen af stk. 1 udsteder godkendelsesmyndigheden en EF-typegodkendelsesattest, der udformes i overensstemmelse med den model, som er fastsat i tillæg 2 til bilag XIII.

3. Såfremt ansøgeren om typegodkendelse over for godkendelsesmyndigheden eller den tekniske tjeneste kan godtgøre, at den forureningsbegrænsende udskiftningsanordning er af en type, som er angivet i punkt 2.3 i addendum til tillæg 4 til bilag I, er tildeling af typegodkendelse ikke betinget af efterprøvning af overensstemmelsen med de i punkt 4 i bilag XIII angivne krav.

Artikel 13

Adgang til OBD-informationer samt reparations- og vedligeholdelsesinformationer om køretøjer

1. Fabrikanter iværksætter de nødvendige foranstaltninger og procedurer i overensstemmelse med artikel 6 og 7 i forordning (EF) nr. 715/2007 og bilag XIV til nærværende forordning for at sikre, at OBD-informationer samt reparations- og vedligeholdelsesinformationer om køretøjer er let tilgængelige.

2. Godkendelsesmyndigheden udsteder først typegodkendelse, når fabrikanten har indgivet en attest om adgang til OBD-informationer samt reparations- og vedligeholdelsesinformationer om køretøjer.

3. Attesten om adgang til OBD-informationer samt reparations- og vedligeholdelsesinformationer tjener som dokumentation for overholdelse af kravene i artikel 6, stk. 7, i forordning (EF) nr. 715/2007.

4. Attesten om adgang til OBD-informationer samt reparations- og vedligeholdelsesinformationer udarbejdes i overensstemmelse med den model, der er fastsat i tillæg 1 til bilag XIV.

5. Hvis køretøjets OBD-informationer samt reparations- og vedligeholdelsesinformationer om køretøjer ikke er tilgængelige, eller hvis de ikke opfylder kravene i artikel 6 og 7 i forordning (EF) nr. 715/2007 og bilag XIV til nærværende forordning, når ansøgningen om typegodkendelse indgives, skal fabrikanten fremsende disse oplysninger senest seks måneder efter datoen for typegodkendelse.

6. Forpligtelsen til at indgive oplysninger inden for den i stk. 5 fastsatte periode finder kun anvendelse, hvis køretøjet efter typegodkendelse bringes i omsætning.

Hvis køretøjet bringes i omsætning mere end seks måneder efter typegodkendelsen, indgives oplysningerne på den dato, det bringes i omsætning.

7. Godkendelsesmyndigheden antager, at fabrikanten har iværksat tilfredsstillende foranstaltninger og procedurer med hensyn til adgang til OBD-informationer samt reparations- og vedligeholdelsesinformationer, på grundlag af en udfyldt attest om adgang til OBD-informationer samt reparations- og vedligeholdelsesinformationer, såfremt der ikke er modtaget nogen klage og fabrikanten indgiver disse oplysninger inden for den i stk. 5 fastsatte frist.

8. Ud over at opfylde kravene vedrørende adgang til OBD-informationer, der er specificeret i punkt 4 i bilag XI, skal fabrikanten stille følgende oplysninger til rådighed for interesserede parter:

a) relevante oplysninger, der gør det muligt at udvikle udskiftningskomponenter, der er afgørende for, at OBD-systemet fungerer korrekt

b) oplysninger, der gør det muligt at udvikle generiske diagnoseværktøjer.

Ved anvendelsen af litra a) må udviklingen af udskiftningskomponenter ikke begrænses af: manglende relevante oplysninger, de tekniske krav vedrørende strategierne for fejlindikation, hvis OBD-systemets grænseværdier overskrides, eller hvis OBD-systemet ikke kan opfylde de grundlæggende OBD-overvågningskrav, der er fastsat i denne forordning særlige ændringer vedrørende håndteringen af OBD-informationer, afhængigt af om køretøjet er i benzindrift eller gasdrift og typegodkendelse af gasdrevne køretøjer, som indeholder et begrænset antal mindre mangler.

Ved anvendelsen af litra b), når fabrikanter anvender diagnoseværktøj og prøveudstyr i overensstemmelse med ISO 22900 Modular Vehicle Communication Interface (MVCI) og ISO 22901 Open Diagnostic Data Exchange (ODX) i deres franchiserede netværk, skal uafhængige aktører have adgang til ODX-filerne via fabrikantens websted.

9. Forummet om adgang til køretøjsinformationer (Forum on Access to Vehicle Information) (»forummet«).

Forummet skal vurdere, hvorvidt adgangen til information påvirker de fremskridt, der gøres med hensyn til at reducere tyveri af køretøjer, og fremsætte anbefalinger med henblik på at forbedre kravene vedrørende adgang til information. Forummet skal især fremsætte anbefalinger til Kommissionen om indførelse af en procedure for akkrediterede organisationers godkendelse og autorisation af uafhængige aktører, så de kan få adgang til informationer om køretøjers sikkerhed.

Kommissionen kan beslutte at holde forummets drøftelser og konklusioner fortrolige.

Artikel 14

Overholdelse af forpligtelser vedrørende adgang til OBD-informationer samt reparations- og vedligeholdelsesinformationer

1. En godkendelsesmyndighed kan til enhver tid på eget initiativ, på grundlag af en klage eller på grundlag af en vurdering foretaget af en teknisk tjeneste kontrollere, om en bestemt fabrikant opfylder kravene i forordning (EF) nr. 715/2007, denne forordning og betingelserne i attesten om adgang til OBD-informationer samt reparations- og vedligeholdelsesinformationer om køretøjer.

2. Når en godkendelsesmyndighed konstaterer, at fabrikanten ikke har opfyldt sine forpligtelser med hensyn til adgang til OBD-informationer samt reparations- og vedligeholdelsesinformationer, skal den godkendelsesmyndighed, der har udstedt den relevante typegodkendelse, træffe passende foranstaltninger for at afhjælpe situationen.

3. De i stk. 2 omhandlede foranstaltninger kan omfatte inddragelse eller suspension af typegodkendelsen, bøder eller andre foranstaltninger, der vedtages i overensstemmelse med artikel 13 i forordning (EF) nr. 715/2007.

4. Godkendelsesmyndigheden foretager kontrol med henblik på at undersøge, om fabrikanten har overholdt sine forpligtelser med hensyn til adgang til OBD-informationer samt reparations- og vedligeholdelsesinformationer om køretøjer, hvis en uafhængig aktør eller en brancheorganisation, der repræsenterer uafhængige aktører, indgiver en klage til godkendelsesmyndigheden.

5. Godkendelsesmyndigheden kan ved gennemførelsen af denne kontrol anmode den tekniske tjeneste eller enhver anden uafhængig ekspert om at undersøge, om disse forpligtelser er opfyldt.

Artikel 15

Overgangsbestemmelser

1. Indtil den 31. august 2017 for køretøjer i klasse M1 og M2 samt klasse N1, gruppe I, og indtil den 31. august 2018 for køretøjer i klasse N1, gruppe II og III, og køretøjer i klasse N2 kan fabrikanten anmode om typegodkendelse udstedt i henhold til denne forordning. Hvis en sådan anmodning ikke er fremsat, finder forordning (EF) nr. 692/2008 anvendelse.

▼M2

2. Med virkning fra den 1. september 2017 for køretøjer i klasse M1 og M2 samt klasse N1, gruppe I, og fra den 1. september 2018 for køretøjer i klasse N1, gruppe II og III, og køretøjer i klasse N2, skal de nationale myndigheder nægte på grundlag af emissioner eller brændstofforbrug at meddele EF-typegodkendelser eller national typegodkendelse for nye køretøjstyper, som ikke overholder denne forordning.

▼M3

Med virkning fra den 1. september 2019 skal de nationale myndigheder på grundlag af emissioner eller brændstofforbrug nægte at meddele EF-typegodkendelse eller national typegodkendelse for nye køretøjstyper, som ikke er i overensstemmelse med bilag VI. Efter anmodning fra fabrikanten og indtil den 31. august 2019 kan prøvningsproceduren for fordampningsemissioner, fastsat i bilag 7 til FN/ECE-regulativ nr. 83, eller prøvningsproceduren for fordampningsemissioner, fastsat i bilag VI til forordning (EF) nr. 692/2008, fortsat anvendes i forbindelse med typegodkendelse i henhold til denne forordning.

▼M2

3. Med virkning fra den 1. september 2018 for køretøjer i klasse M1 og M2 samt klasse N1, gruppe I, og fra den 1. september 2019 for køretøjer i klasse N1, gruppe II og III, og køretøjer i klasse N2, skal de nationale myndigheder med begrundelse i emissioner eller brændstofforbrug for så vidt angår nye køretøjer, som ikke overholder denne forordning, anse typeattester for ikke længere at være gyldige i henhold til artikel 26 i direktiv 2007/46/EF, og skal forbyde registrering, salg og ibrugtagning af sådanne køretøjer.

For nye køretøjer, der er indregistreret inden den 1. september 2019, kan prøvningsproceduren for fordampningsemissioner, fastsat i bilag 7 til FN/ECE-regulativ nr. 83, efter anmodning fra fabrikanten anvendes i stedet for den procedure, der er fastsat i bilag VI til denne forordning, til bestemmelse af køretøjets fordampningsemissioner.

▼M3

Med undtagelse af køretøjer, som er godkendt med hensyn til fordampningsemissioner i henhold til den procedure, der er fastsat i bilag VI til forordning (EF) nr. 692/2008, skal de nationale myndigheder med virkning fra den 1. september 2019 forbyde registrering, salg eller ibrugtagning af nye køretøjer, som ikke er i overensstemmelse med bilag VI til denne forordning.

▼B

4. Indtil tre år efter de datoer, der er anført i artikel 10, stk. 4, i forordning (EF) nr. 715/2007, for så vidt angår nye køretøjstyper og indtil fire år efter de datoer, der er anført i artikel 10, stk. 5, i denne forordning for så vidt angår nye køretøjer, gælder følgende bestemmelser:

▼M1

a) kravene i punkt 2.1 i bilag IIIa, med undtagelse af kravene for partikelantal (PN), finder ikke anvendelse

▼B

b) kravene i bilag IIIA, undtagen i punkt 2.1, herunder kravene med hensyn til de RDE-prøvninger, der skal gennemføres, og de data, der skal registreres og gøres tilgængelige, finder kun anvendelse på nye typegodkendelser udstedt i henhold til forordning (EF) nr. 715/2007 fra den 27. juli 2017

c) kravene i bilag IIIA finder ikke anvendelse på typegodkendelser meddelt fabrikanter af små mængder af køretøjer.

▼M3 —————

▼M1

Hvis et køretøj er typegodkendt efter kravene i forordning (EF) nr. 715/2007 og gennemførelsesbestemmelserne hertil inden den 1. september 2017 for køretøjer i klasse M eller klasse N1, gruppe I, eller før den 1. september 2018 for køretøjer i klasse N1, gruppe II og III, og klasse N2, betragtes det ikke som tilhørende en ny type for så vidt angår første afsnit. Det samme gælder, hvis nye typer er dannet ud fra den oprindelige type udelukkende som følge af anvendelsen af den nye typedefinition i artikel 2, stk. 1, i nærværende forordning. I disse tilfælde skal anvendelsen af dette underafsnit nævnes i Afsnit II, punkt 5, »Bemærkninger«, i EU-typegodkendelsesattesten, som fastsat i tillæg 4 i bilag I til forordning (EU) 2017/1151, og der indsættes en henvisning til den tidligere typegodkendelse.

▼B

5. Indtil 8 år efter de datoer, der er anført i artikel 10, stk. 4, i forordning (EF) nr. 715/2007:

▼M2

a) type 1/I-prøvninger udført i overensstemmelse med bilag III til forordning (EF) nr. 692/2008 indtil tre år efter de datoer, der er anført i artikel 10, stk. 4, i forordning (EF) nr. 715/2007, skal anerkendes af den godkendende myndighed med det formål at producere forringede eller defekte komponenter til simulering af svigt med henblik på bedømmelse af overholdelsen af forskrifterne i bilag XI til nærværende forordning.

▼M3

b) for så vidt angår køretøjer i en WLTP-interpolationsfamilie, der opfylder de udvidede regler, der er specificeret i punkt 3.1.4 i bilag I til forordning (EF) nr. 692/2008, skal procedurer udført i overensstemmelse med punkt 3.13 i bilag III til forordning (EF) nr. 692/2008 indtil 3 år efter de datoer, der er anført i artikel 10, stk. 4, i forordning (EF) nr. 715/2007, anerkendes af den godkendende myndighed med henblik på at opfylde kravene i tillæg 1 til underbilag 6 til bilag XXI til denne forordning.

▼M2

c) holdbarhedsdemonstrationer, for hvilke den første type 1/I-prøvninger er udført og fuldført i overensstemmelse med bilag VII til forordning (EF) nr. 692/2008 indtil tre år efter de datoer, der er anført i artikel 10, stk. 4, i forordning (EF) nr. 715/2007, skal anerkendes som ækvivalente af den godkendende myndighed med henblik på bedømmelse af overholdelsen af forskrifterne i bilag VII til nærværende forordning. ▼M3 I forbindelse med dette punkt skal anvendelsen af prøvningsresultater fra procedurer, der er udført og tilendebragt i overensstemmelse med forordning (EF) nr. 692/2008, kun være mulig for de køretøjer i en WLTP-interpolationsfamilie, der opfylder de udvidelsesregler, der er specificeret i punkt 3.3.1 i bilag I til forordning (EF) nr. 692/2008.

▼B

6. For at sikre en retfærdig behandling af allerede eksisterende typegodkendelser undersøger Kommissionen konsekvenserne af kapitel V i direktiv 2007/46/EF med henblik på denne forordning.

▼M1

7. Indtil 5 år og 4 måneder efter de datoer, der er anført i artikel 10, stk. 4 og 5, i forordning (EF) nr. 715/2007, finder kravene i punkt 2.1 i bilag IIIA ikke anvendelse på typegodkendelser vedrørende emission, der er udstedt til fabrikanter af små mængder køretøjer, som defineret i artikel 2, stk. 32, i henhold til forordning (EF) nr. 715/2007. I perioden mellem 3 år og 5 år og 4 måneder efter de datoer, der er anført i artikel 10, stk. 4, og mellem 4 år og 5 år og 4 måneder efter de datoer, der er anført i artikel 10, stk. 5, i forordning (EF) nr. 715/2007, skal fabrikanter af små mængder køretøjer imidlertid overvåge og rapportere RDE-værdierne for deres køretøjer.

▼M3

8. Del B i bilag II finder anvendelse på køretøjer i klasse M1 og M2 samt klasse N1, gruppe I, på grundlag af typer godkendt fra 1. januar 2019, og på køretøjer i klasse N1, gruppe II og III, og klasse N2 på grundlag af typer godkendt fra den 1. september 2019. Den finder også anvendelse på alle køretøjer, der fra den 1. september 2019 indregistreres i klasse M1, M2 og N1, gruppe I, og alle køretøjer, der fra den 1. september 2020 indregistreres i klasse N1, gruppe II og III, og klasse N2. I alle andre tilfælde finder del A i bilag II anvendelse.

9. Med virkning fra den 1. januar 2020 for køretøjer som omhandlet i artikel 4a i klasse M1 og N1, gruppe I, og fra den 1. januar 2021 for køretøjer som omhandlet i artikel 4a i klasse N1, gruppe II og III, skal de nationale myndigheder på grundlag af emissioner eller brændstofforbrug nægte at meddele EF-typegodkendelse eller national typegodkendelse for nye køretøjstyper, som ikke opfylder de krav, der er fastsat i artikel 4a.

Med virkning fra den 1. januar 2021 for køretøjer som omhandlet i artikel 4a i klasse M1 og N1, gruppe I, og fra den 1. januar 2022 for køretøjer som omhandlet i artikel 4a i klasse N1, gruppe II og III, skal de nationale myndigheder forbyde registrering, salg eller ibrugtagning af nye køretøjer, som ikke er i overensstemmelse med denne artikel.

10. Med virkning fra den 1. september 2019 skal de nationale myndigheder forbyde registrering, salg eller ibrugtagning af nye køretøjer, som ikke overholder kravene i bilag IX til direktiv 2007/46/EF som ændret ved Kommissionens forordning (EU) 2018/1832 ( 4 ).

For alle køretøjer, der er indregistreret mellem den 1. januar og den 31. august 2019 i henhold til nye typegodkendelser, der er udstedt i samme periode, og hvor de oplysninger, der er anført i bilag IX til direktiv 2007/46/EF, som ændret ved forordning (EU) 2018/1832, endnu ikke opført i typeattesten, skal fabrikanten gratis stille disse oplysninger til rådighed senest 5 arbejdsdage efter anmodning fra et akkrediteret laboratorium eller en teknisk tjeneste med henblik på prøvning i henhold til bilag II.

11. Kravene i bilag artikel 4a finder ikke anvendelse på typegodkendelser meddelt fabrikanter af små mængder af køretøjer.

▼B

Artikel 16

Ændring af direktiv 2007/46/EF

Direktiv 2007/46/EF ændres som angivet i bilag XVIII til denne forordning.

Artikel 17

Ændring af forordning (EF) nr. 692/2008

I forordning (EF) nr. 692/2008 foretages følgende ændringer:

1) Artikel 6, stk. 1, affattes således: »1. Hvis alle relevante krav er opfyldt, meddeler godkendelsesmyndigheden EF-typegodkendelse og udsteder et typegodkendelsesnummer i overensstemmelse med nummereringssystemet i bilag VII til direktiv 2007/46/EF. Med forbehold af bestemmelserne i bilag VII til direktiv 2007/46/EF, udformes del 3 af typegodkendelsesnummeret i overensstemmelse med tillæg 6 til bilag I til denne forordning. En godkendelsesmyndighed må ikke tildele samme nummer til to forskellige køretøjstyper. Kravene i forordning (EF) nr. 715/2007 anses for at være opfyldt, hvis alle følgende betingelser er opfyldt: a) kravene i nærværende forordnings artikel 3, stk. 10, er opfyldt b) kravene i nærværende forordnings artikel 13 er opfyldt c) køretøjet er godkendt i overensstemmelse med FN/ECE-regulativ nr. 83, ændringsserie 07, regulativ nr. 85 og dets tillæg, regulativ nr. 101, revision 3 (omfattende ændringsserie 01 og dets tillæg), og, for køretøjer med kompressionstænding, regulativ nr. 24, del III, ændringsserie 03. d) kravene i artikel 5, stk. 11 og 12, er opfyldt.«

2) Følgende indsættes som artikel 16a: »Artikel 16a Overgangsbestemmelser Fra den 1. september 2017 for køretøjer i klasse M1 og M2 og køretøjer i klasse N1, gruppe I, og fra den 1. september 2018 for køretøjer i klasse N1, gruppe II og III, og køretøjer i klasse N2 finder denne forordning kun anvendelse med henblik på bedømmelse af overholdelsen af følgende krav for køretøjer typegodkendt før disse datoer i overensstemmelse med denne forordning: a) produktionens overensstemmelse i henhold til artikel 8 b) overensstemmelsen efter ibrugtagning i henhold til artikel 9 c) at der gives adgang til OBD-informationer samt reparations- og vedligeholdelsesinformationer om køretøjer i henhold til artikel 13. Denne forordning gælder også for så vidt angår den sammenhængsprocedure, der er fastsat i Kommissionens gennemførelsesforordning (EU) 2017/1152 ( *1 ) og (EU) 2017/1153 ( *2 ).

Artikel 18

Ændring af Kommissionens forordning (EU) nr. 1230/2012 ( 5 )

I forordning (EU) nr. 1230/2012 affattes artikel 2, nr. 5), således:

»5) »ekstraudstyrets masse« : den maksimale masse af kombinationer af ekstraudstyr, som kan monteres på køretøjet ud over standardudstyr i overensstemmelse med fabrikantens specifikationer«.

▼M3 —————

▼B

Artikel 19

Ophævelse

Forordning (EF) nr. 692/2008 ophæves med virkning fra den 1. januar 2022.

Artikel 20

Ikrafttræden og anvendelse

Denne forordning træder i kraft på tyvendedagen efter dens offentliggørelse i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAGSFORTEGNELSE

BILAG I Administrative bestemmelser om EF-typegodkendelse Tillæg 1 Kontrol af produktionens overensstemmelse ved type 1-prøvning — statistisk metode Tillæg 2 Beregninger for produktionens overensstemmelse for EV'er Tillæg 3 Model for oplysningsskema Tillæg 3a Udvidet dokumentationspakke Tillæg 3b Metode til vurdering af AES Tillæg 4 Model for EF-typegodkendelsesattest Tillæg 5 OBD-informationer Tillæg 6 Nummereringssystem for EF-typegodkendelsesattester Tillæg 7 Fabrikantens attest for overensstemmelse med kravene til OBD-systemets funktion efter ibrugtagning Tillæg 8a Prøvningsrapporter Tillæg 8b Køremodstandsprøvningsrapport Tillæg 8c Skabelon for prøvningsblad Tillæg 8d Prøvningsrapport vedrørende fordampningsemission BILAG II Overensstemmelse efter ibrugtagning Tillæg 1 Overensstemmelseskontrol efter ibrugtagning Tillæg 2 Statistisk procedure for udstødningsemissioner ved prøvning af overensstemmelse efter ibrugtagning Tillæg 3 Ansvar for overensstemmelse efter ibrugtagning BILAG IIIA Emissioner ved faktisk kørsel (Real Driving Emissions — RDE) Tillæg 1 Prøvningsprocedure for emissionsprøvning af køretøjer ved hjælp af bærbare emissionsmålingssystemer (PEMS) Tillæg 2 Specifikationer og kalibrering af PEMS-komponenter og -signaler Tillæg 3 Validering af PEMS og ikke sporbar massestrømshastighed for udstødningen Tillæg 4 Bestemmelse af emissioner Tillæg 5 Kontrol af den samlede kørselsdynamik ved hjælp metoden med et glidende gennemsnitsberegningsvindue Tillæg 6 Beregning af de endelige rde-emissionsresultater Tillæg 7 Udvælgelse af køretøjer til PEMS-prøvning ved den første typegodkendelse Tillæg 7a Kontrol af kørselsdynamik Tillæg 7b Procedure til bestemmelse af den kumulerede højdeforøgelse ved en PEMS-kørecyklus Tillæg 8 Krav til dataudveksling og rapportering Tillæg 9 Fabrikantens overensstemmelsesattest Fabrikantens attest for overensstemmelse med kravene til emission ved faktisk kørsel (RDE) BILAG IV Emissionsdata til brug for typegodkendelse ved teknisk kontrol Tillæg 1 Måling af emissionen af carbonmonoxid ved motortomgangshastigheder (type 2-prøvning) Tillæg 2 Måling af røgtæthed BILAG V Kontrol af emissionen af krumtaphusgasser (type 3-prøvning) BILAG VI Bestemmelse af fordampningsemissioner (type 4-prøvning) Tillæg 1 Type 4-prøvningsprocedure og prøvningsbetingelser BILAG VII Kontrol af det forureningsbegrænsende udstyrs holdbarhed (type 5-prøvning) Tillæg 1 Standardprøvebænkcyklus (Standard Bench Cycle — SBC) Tillæg 2 Standardcyklus for dieselprøvebænk (Standard Diesel Bench Cycle — SDBC) Tillæg 3 Standardvejcyklus (Standard Road Cycle — SRC) BILAG VIII Kontrol af de gennemsnitlige udstødningsemissioner ved lave omgivelsestemperaturer (type 6-prøvning) BILAG IX Specifikationer for referencebrændstoffer BILAG X Reserveret BILAG XI Omborddiagnosesystem (OBD-system) for motorkøretøjer Tillæg 1 Funktionelle aspekter ved OBD-systemer Tillæg 2 Væsentlige karakteristika for køretøjsfamilien BILAG XII Typegodkendelse af køretøjer med miljøinnovationer og bestemmelse af co2-emissioner og brændstofforbrug for køretøjer, der underkastes etapevis typegodkendelse eller individuel typegodkendelse BILAG XIII EF-typegodkendelse af forureningsbegrænsende udskiftningsanordninger som separate tekniske enheder Tillæg 1 Model for oplysningsskema Tillæg 2 Model for EF-typegodkendelsesattest Tillæg 3 Model for EF-typegodkendelsesmærke BILAG XIV Adgang til OBD-informationer samt reparations- og vedligeholdelsesinformationer om køretøjer Tillæg 1 Overensstemmelsesattest BILAG XV Reserveret BILAG XVI Forskrifter for køretøjer, der anvender en reagens i systemet til efterbehandling af udstødningen BILAG XVII Ændringer af forordning (EF) nr. 692/2008 BILAG XVIII Ændringer af direktiv 2007/46/EF BILAG XIX Ændringer af forordning (EU) nr. 1230/2012 BILAG XX Måling af nettomotoreffekt BILAG XXI Type 1-procedurer til prøvning af emissioner BILAG XXII Anordninger til ombordovervågning af forbruget af brændstof og/eller elektrisk energi









BILAG I

ADMINISTRATIVE BESTEMMELSER OM EF-TYPEGODKENDELSE

1. SUPPLERENDE KRAV TIL MEDDELELSE AF EF-TYPEGODKENDELSE

1.1. Supplerende krav til gas-mono-brændstofkøretøjer og gas-bi-brændstofkøretøjer

1.1.1. De supplerende krav for meddelelse af typegodkendelse af gas-mono-brændstofkøretøjer og gas-bi-brændstofkøretøjer er fastsat i sektion 1, 2 og 3 og tillæg 1 og 2 til bilag 12 til FN/ECE-regulativ nr. 83 med de undtagelser, der er anført nedenfor.

1.1.2. Referencerne i punkt 3.1.2 og 3.1.4 i bilag 12 til FN/ECE-regulativ nr. 83 til referencebrændstoffer i bilag 10a læses som en henvisning til de relevante referencebrændstofspecifikationer i sektion A i bilag IX til dette regulativ.

▼M3

1.1.3. For LPG eller NG vælges det brændstof, som er valgt af fabrikanten til måling af nettoeffekten i henhold til bilag XX til denne forordning. Det valgte brændstof skal angives i oplysningsskemaet, som angivet i tillæg 3 til bilag I til denne forordning.

▼B

1.2. Supplerende krav til flex-brændstofkøretøjer

De generelle krav for meddelelse af typegodkendelse for flex-brændstofkøretøjer er fastsat i punkt 4.9 i FN/ECE-regulativ nr. 83.

2. SUPPLERENDE TEKNISKE KRAV OG PRØVNINGER

2.1. Fabrikanter af små mængder af køretøjer

2.1.1. Liste over retsakter, hvortil der henvises i artikel 3, stk. 3:







Retsakt Krav The California Code of Regulations, Title 13, Sections 1961 (a) og 1961(b)(1)(C)(1), der gælder for køretøjer fra modelåret 2001 eller senere, 1968.1, 1968.2, 1968.5, 1976 og 1975, offentliggjort af Barclay’s Publishing Typegodkendelse meddeles i henhold til the California Code of Regulations, der finder anvendelse på det seneste modelår for lette køretøjer

2.2. Brændstofbeholdernes påfyldningsstuds

2.2.1. Kravene vedrørende brændstofbeholdernes påfyldningsstuds er fastsat i punkt 5.4.1 og 5.4.2 i bilag XXI og punkt 2.2.2 nedenfor.

2.2.2. Der skal træffes foranstaltninger til at undgå for stor fordampningsemission samt brændstofudslip på grund af manglende brændstofbeholderdæksel. Dette kan ske på en af følgende måder:

a) et fastsiddende brændstofbeholderdæksel med automatisk åbning og lukning

b) konstruktionsmæssige begrænsninger, der forhindrer stor fordampningsemission, selv om brændstofbeholderdækslet mangler

c) andre foranstaltninger med samme virkning. Eksempler herpå kan omfatte, men er ikke begrænset til, et brændstofbeholderdæksel fastgjort med strip eller kæde eller et brændstofbeholderdæksel, hvortil der anvendes samme nøgle som til køretøjets tænding. I sidstnævnte tilfælde må nøglen kun kunne fjernes fra brændstofbeholderdækslet, når dette er i låst position.

2.3. Bestemmelser vedrørende det elektroniske systems sikkerhed

▼M3

2.3.1. Køretøjer med computerstyret emissionsbegrænsning skal være således indrettet, at de hindrer ændringer bortset fra de af fabrikanten tilladte. Fabrikanten skal tillade ændringer, hvis de er nødvendige af hensyn til diagnosticering, eftersyn, vedligehold, eftermontering eller reparation af køretøjet. Der må ikke kunne foretages uautoriserede ændringer i omprogrammerbare edb-koder eller driftsparametre, og disse skal have et beskyttelsesniveau, der mindst svarer til det, der opnås ved bestemmelserne i ISO 15031-7:2013. Udtagelige kalibreringschips skal være indkapslet, anbragt i forseglet beholder eller beskyttet ved elektroniske algoritmer og må ikke kunne udskiftes uden brug af specialværktøj og -procedurer. Det er kun de elementer, der er direkte forbundet med emissionskalibrering eller forebyggelse af tyveri, der må beskyttes på denne måde.

2.3.2. Edb-kodede driftsparametre for motoren må ikke kunne ændres uden brug af specialværktøj og -procedurer (f.eks. loddede eller indkapslede computerkomponenter eller forseglede (eller loddede) indeslutninger).

2.3.3. På fabrikantens anmodning kan den godkendende myndighed indrømme undtagelser fra kravene i punkt 2.3.1 og 2.3.2 for køretøjer, for hvilke en sådan beskyttelse kan formodes ikke at være nødvendig. For indrømmelse af en sådan undtagelse tager den godkendende myndighed følgende andre kriterier i betragtning, dog ikke udelukkende: om der er højtydende chips til rådighed, om køretøjet har en høj maksimalydelse, og det forventede salgstal for køretøjet.

▼M3

2.3.4. Fabrikanter, der anvender der anvender systemer med programmerbare edb-koder, skal træffe de nødvendige foranstaltninger til forhindring af uautoriseret omprogrammering. Sådanne foranstaltninger skal omfatte strategier til ekstra sikring mod uautoriserede indgreb og skrivebeskyttelse, som kræver elektronisk adgang til en ekstern computer, der drives af fabrikanten, hvortil uafhængige aktører også skal have adgang inden for rammerne af den beskyttelse, der er fastsat i punkt 2.3.1 og 2.2 i bilag XIV. Metoder, der giver en passende beskyttelse mod uautoriserede indgreb, skal godkendes af den godkendende myndighed.

2.3.5. For mekaniske brændstofindsprøjtningspumper på motorer med kompressionstænding skal fabrikanten træffe tilstrækkelige forholdsregler til beskyttelse mod uautoriseret ændring af indstillingen af den maksimale brændstofafgivelse under driften.

2.3.6. Fabrikanten skal effektivt forhindre omlægning af kilometertallet i instrumentnettet, i eventuelle styreenheder for drivlinjen samt i den transmitterende enhed for udveksling af fjerndata, hvis det er relevant. Fabrikanterne skal benytte strategier til systematisk ekstra sikring og skrivebeskyttelse for at beskytte kilometertallets integritet. Metoder, der giver en passende beskyttelse mod uautoriserede indgreb, skal godkendes af den godkendende myndighed.

▼B

2.4. Prøvning

▼M3

2.4.1. Figur I.2.4 illustrerer prøvningerne for typegodkendelse af et køretøj. De specifikke prøvningsprocedurer er beskrevet i bilag II, IIIA, IV, V, VI, VII, VIII, XI, XVI, XX, XXI og XXII.

Figur I.2.4

Anvendelse af prøvningskrav for typegodkendelse og udvidelser







Køretøjsklasse Køretøjer med motor med styret tænding, herunder hybridkøretøjer (1) (2) Køretøjer med motorer med kompressionstænding og hybrider deraf Rent elektriske køretøjer Brintdrevne brændselscellekøretøjer Mono-brændstof Bi-brændstof (3) Flex-brændstof (3) Referencebrændstof Benzin (E10) LPG NG/biomethan Hydrogen (ICE) Benzin (E10) Benzin (E10) Benzin (E10) Benzin (E10) Diesel (B7) — Hydrogen (brændselsceller) LPG NG/biomethan Hydrogen (ICE) (4) Ethanol (E85) Forurenende luftarter (Type 1-prøvning) Ja Ja Ja Ja (4) Ja (begge brændstoffer) Ja (begge brændstoffer) Ja (begge brændstoffer) Ja (begge brændstoffer) Ja — — PM (Type 1-prøvning) Ja — — — Ja (kun benzin) Ja (kun benzin) Ja (kun benzin) Ja (begge brændstoffer) Ja — — PN Ja — — — Ja (kun benzin) Ja (kun benzin) Ja (kun benzin) Ja (begge brændstoffer) Ja — — Forurenende luftarter, RDE (Type 1A-prøvning) Ja Ja Ja Ja (4) Ja (begge brændstoffer) Ja (begge brændstoffer) Ja (begge brændstoffer) Ja (begge brændstoffer) Ja — — PN, RDE (Type 1A-prøvning) (5) Ja — — — Ja (kun benzin) Ja (kun benzin) Ja (kun benzin) Ja (begge brændstoffer) Ja — — ATCT (14 °C-prøvning) Ja Ja Ja Ja (4) Ja (begge brændstoffer) Ja (begge brændstoffer) Ja (begge brændstoffer) Ja (begge brændstoffer) Ja — — Tomgangsemissioner (Type 2-prøvning) Ja Ja Ja — Ja (begge brændstoffer) Ja (begge brændstoffer) Ja (kun benzin) Ja (begge brændstoffer) — — — Krumtaphusemissioner (Type 3-prøvning) Ja Ja Ja — Ja (kun benzin) Ja (kun benzin) Ja (kun benzin) Ja (kun benzin) — — — Fordampningsemissioner (Type 4-prøvning) Ja — — — Ja (kun benzin) Ja (kun benzin) Ja (kun benzin) Ja (kun benzin) — — — Holdbarhed (Type 5-prøvning) Ja Ja Ja Ja Ja (kun benzin) Ja (kun benzin) Ja (kun benzin) Ja (kun benzin) Ja — — Emissioner ved lav temperatur (Type 6-prøvning) Ja — — — Ja (kun benzin) Ja (kun benzin) Ja (kun benzin) Ja (begge brændstoffer) — — — Overensstemmelse efter ibrugtagning Ja Ja Ja Ja Ja (som ved typegodkendelsen) Ja (som ved typegodkendelsen) Ja (som ved typegodkendelsen) Ja (begge brændstoffer) Ja — — Omborddiagnose (OBD) Ja Ja Ja Ja Ja Ja Ja Ja Ja — — CO2-emissioner, brændstofforbrug, forbrug af elektrisk energi og elektrisk rækkevidde Ja Ja Ja Ja Ja (begge brændstoffer) Ja (begge brændstoffer) Ja (begge brændstoffer) Ja (begge brændstoffer) Ja Ja Ja Røgtæthed — — — — — — — — Ja — — Motoreffekt Ja Ja Ja Ja Ja Ja Ja Ja Ja Ja Ja (1) De specifikke prøvningsprocedurer for hydrogenkøretøjer og flex-brændstofkøretøjer til biodiesel defineres i en senere fase. (2) Grænseværdierne for partikelmasse og partikelantal og de respektive målingsmetoder finder kun anvendelse på køretøjer med motorer med direkte indsprøjtning. (3) Når et bi-brændstofkøretøj kombineres med et flex-brændstofkøretøj, finder begge prøvningskrav anvendelse. (4) Kun NOx-emissioner skal bestemmes, når køretøjet kører på hydrogen. (5) RDE-prøvningen for partikelantal anvendes kun på køretøjer, for hvilke Euro 6-PN-emissionsgrænserne er fastsat i tabel 2 i bilag I til forordning (EF) nr. 715/2007.

▼B

3. UDVIDELSE AF TYPEGODKENDELSER

3.1. Udvidelse med hensyn til udstødningsemissioner (type 1- og type 2-prøvninger)

▼M3

3.1.1. Typegodkendelsen udvides til at omfatte køretøjer, hvis de er i overensstemmelse med kriterierne i artikel 2, stk. 1, eller med artikel 2, stk. 1, litra a) og c), og opfylder alle følgende kriterier: a) det prøvede køretøjs CO2-emission som følge af trin 9 i tabel A7/1 i underbilag 7 til bilag XXI er mindre end eller lig med CO2-emissionen fra interpolationslinjen svarende til det prøvede køretøjs cyklusenergikrav. b) det nye interpolationsinterval overstiger ikke det maksimale interval som anført i punkt 2.3.2.2 i underbilag 6 til bilag XXI. c) de forurenende emissioner overholder de begrænsninger, der er fastsat i tabel 2 i bilag I til forordning (EF) nr. 715/2007. ▼M3 3.1.1.1. Typegodkendelsen må ikke udvides, således at der skabes en interpolationsfamilie, hvis den kun er meddelt ud fra køretøjets »høj«.

▼B

3.1.2. Køretøjer med periodisk regenererende systemer ▼M3 Ved Ki-prøvninger udført i henhold til tillæg 1 til underbilag 6 til bilag XXI (WLTP), udvides typegodkendelsen til køretøjer, der opfylder kriterierne i punkt 5.9 i bilag XXI. ▼B For Ki-prøvninger, der foretages i henhold til bilag 13 til FN/ECE-regulativ nr. 83 (NEDC) udvides typegodkendelsen til køretøjer i overensstemmelse med kravene i punkt 3.1.4 i bilag I til forordning (EF) nr. 692/2008.

▼M3

3.2. Udvidelser med hensyn til fordampningsemissioner (type 4-prøvning)

3.2.1. Ved prøvninger udført i overensstemmelse med bilag 6 til FN/ECE-regulativ nr. 83 [1 dags NEDC] eller med bilaget til forordning (EF) nr. 2017/1221 [2 dages NEDC] udvides typegodkendelsen til at omfatte køretøjer, der er forsynet med et system til begrænsning af fordampningsemissioner, der opfylder følgende betingelser: 3.2.1.1. Det grundlæggende brændstof/luft-blandingsprincip (f.eks. singlepoint-indsprøjtning) skal være det samme. 3.2.1.2. Brændstofbeholdernes forme skal være identiske, og brændstofbeholdernes og brændstofrørenes materiale skal være teknisk ækvivalente. 3.2.1.3. Worstcase-køretøjet med hensyn til brændstofrørenes tværsnit og omtrentlige længde skal prøves. Spørgsmålet om, hvorvidt det kan accepteres, at damp/væske-separatorerne ikke er identiske, afgøres af den tekniske tjeneste, der forestår typegodkendelsesprøvningerne. 3.2.1.4. Brændstofbeholderens rumindhold må højst afvige med ± 10 %. 3.2.1.5. Brændstofbeholderens overtryksventil skal indstilles på samme måde. 3.2.1.6. Metoden til opbevaring af brændstofdamp skal være identisk, dvs. udskillerens form og volumen, opbevaringsmediet, luftfiltret (hvis anvendt til begrænsning af fordampningsemissionen) osv. 3.2.1.7. Metoden til udluftning af den ophobede damp skal være identisk (f.eks. luftgennemstrømning, startpunkt eller udluftet volumen i løbet af forbehandlingscyklussen). 3.2.1.8. Metoden til forsegling og udluftning af brændstofmåleren skal være identisk.

3.2.2. For prøvninger udført i henhold til bilag VI [2 dages WLTP] skal typegodkendelsen udvides til at omfatte køretøjer udstyret med et system til begrænsning af fordampningsemissioner, der opfylder kravene i punkt 5.5.1 i bilag VI.

3.2.3. Typegodkendelsen skal udvides til at omfatte køretøjer med: 3.2.3.1. forskellige motorstørrelser 3.2.3.2. forskellig motoreffekt 3.2.3.3. automatiske og manuelle gearkasser 3.2.3.4. to- og firehjulstræk 3.2.3.5. forskellige karrosseriformer samt 3.2.3.6. forskellige hjul- og dækstørrelser.

▼B

3.3. Udvidelser med hensyn til det forureningsbegrænsende systems holdbarhed (type 5-prøvning)

3.3.1. Typegodkendelsen udvides til at omfatte forskellige køretøjstyper, såfremt køretøjets, motorens eller forureningsbegrænsningssystemets parametre som specificeret nedenfor er identiske eller inden for de fastsatte tolerancer: 3.3.1.1. Køretøj: Inertiklasse: de to umiddelbart følgende højere inertiklasser og enhver lavere inertiklasse. Samlet køremodstand ved 80 km/h: + 5 % over og enhver værdi under. 3.3.1.2. Motor a) slagvolumen (± 15 %) b) antal ventiler og styring heraf c) brændstofsystem d) type kølesystem e) forbrændingsproces. 3.3.1.3. Det forureningsbegrænsende systems parametre: a) Katalysatorer og partikelfiltre: antal katalysatorer, filtre og elementer størrelsen på katalysatorer og filtre (volumen af monolit ± 10 %) type katalytisk aktivitet (oxidations-, 3-vejs, No x -filter, SCR, NO x -katalysator eller andet) ædelmetalbelastning (identisk eller højere) ædelmetalforhold (± 15 %) substrat (opbygning og materiale) celletæthed temperaturudsving på højst 50 K ved katalysatorens eller filtrets indgangsåbning. Dette temperaturudsving kontrolleres under stabiliserede forhold ved en køretøjshastighed af 120 km/h og en belastningsindstilling svarende til type 1-prøvning. b) Luftindblæsning: forefindes/forefindes ikke type (pulserende luft, luftpumper osv.). c) Udstødningsrecirkulation (EGR): forefindes/forefindes ikke type (kølet eller ikke-kølet, aktiv eller passiv styring, højtryk eller lavtryk). 3.3.1.4. Holdbarhedsprøvningen kan udføres med et køretøj, som afviger med hensyn til karrosseriform, gearkasse (automatisk eller manuel) samt hjul- eller dækstørrelse fra den køretøjstype, for hvilken der ansøges om typegodkendelse.

3.4. Udvidelse for egendiagnosesystem (OBD)

3.4.1. Typegodkendelsen udvides til at omfatte afvigende køretøjer med identisk motor og identiske emissionsbegrænsningssystemer som defineret i tillæg 2 til bilag XI. Typegodkendelsen udvides uanset nedenstående køretøjsspecifikationer:

a) motortilbehør

b) dæk

c) ækvivalent inerti

d) kølesystem

e) totalt transmissionsudvekslingsforhold

f) transmissionstype og

g) karrosseritype.

3.5. Udvidelse for lave omgivelsestemperaturer (type 6-prøvning)

3.5.1. Køretøjer med forskellig referencemasse

3.5.1.1. Typegodkendelsen kan kun udvides til at omfatte køretøjstyper med en referencemasse, der kræver anvendelse af de to umiddelbart højere ækvivalente inertiklasser eller enhver lavere ækvivalent inertiklasse.

3.5.1.2. For køretøjer i klasse N kan godkendelsen kun udvides til køretøjer med en lavere referencemasse, hvis det allerede godkendte køretøjs emissioner ligger inden for de grænser, der er foreskrevet for det køretøj, for hvilket der anmodes om udvidelse af godkendelsen.

3.5.2. Køretøjer med afvigende totalt gearudvekslingsforhold

3.5.2.1. Typegodkendelsen udvides kun til at omfatte køretøjer med afvigende transmissionsudvekslingsforhold på visse betingelser.

3.5.2.2. For at afgøre, om typegodkendelsen kan udvides, bestemmes for hvert gearudvekslingsforhold, der anvendes i type 6-prøvning, forholdet:

ved en motorhastighed på 1 000 min–1, hvor V1 er den godkendte køretøjstypes hastighed og V2 er hastigheden for den køretøjstype, for hvilken der anmodes om udvidelse af godkendelse.

3.5.2.3. Hvis E ≤ 8 % for hvert transmissionsudvekslingsforhold, skal udvidelsen meddeles uden gentagelse af type 6-prøvningerne.

3.5.2.4. Hvis E > 8 % for mindst ét transmissionsudvekslingsforhold, og E ≤ 13 % for hvert transmissionsudvekslingsforhold, skal type 6-prøvningen gentages. Prøvningerne kan foretages på et laboratorium, der vælges af fabrikanten med den tekniske tjenestes godkendelse. Prøvningsrapporten sendes til den tekniske tjeneste, der forestår typegodkendelsesprøvningen.

3.5.3. Køretøjer med afvigende referencemasse og afvigende gearudvekslingsforhold

Typegodkendelsen udvides til at omfatte køretøjer med afvigende referencemasse og transmissionsudvekslingsforhold, såfremt betingelserne i punkt 3.5.1 og 3.5.2 er opfyldt.

4. PRODUKTIONENS OVERENSSTEMMELSE

4.1. Indledning

4.1.1. Ethvert køretøj, som fremstilles på grundlag af en typegodkendelse i henhold til denne forordning, skal være således fremstillet, at det svarer til typegodkendelseskravene i denne forordning. Fabrikanten skal gennemføre passende foranstaltninger og dokumenterede kontrolplaner og med specifikke intervaller, som anført i denne forordning, gennemføre de nødvendige prøvninger af emissionen og OBD-systemet med henblik på at verificere den fortsatte overensstemmelse med den godkendte type. Godkendelsesmyndigheden skal kontrollere og acceptere disse fabrikantens ordninger og kontrolplaner og foretage audit og gennemføre prøvning af emissioner og OBD-system med bestemte intervaller som angivet i dette regulativ hos fabrikanten, herunder produktions- og prøvningsanlæg, som en del af overensstemmelseskontrollen og den løbende kontrol som beskrevet i bilag X til direktiv 2007/46/EF.

▼M3

4.1.2. Fabrikanten skal kontrollere produktionens overensstemmelse ved prøvning af emissionen af forurenende stoffer (anført i skema 2 i bilag I til forordning (EF) nr. 715/2007), emissionen af CO2 (sammen med måling af det elektriske energiforbrug, EC, og, hvor det er relevant, overvågningen af OBFCM-anordningens nøjagtighed), emissionen af krumtaphusgasser, fordampningsemissionerne og omborddiagnosesystemet i overensstemmelse med prøvningsprocedurerne beskrevet i bilag V, VI, XI, XXI og XXII. Kontrollen skal derfor omfatte type 1-, 3- og 4-prøvning og OBD-prøvning som beskrevet i punkt 2.4.

Den typegodkendende myndighed skal føre fortegnelser i en periode på mindst 5 år af al dokumentation vedrørende prøvningsresultater af betydning for produktionens overensstemmelse og stille den til rådighed for Kommissionen efter anmodning.

De specifikke metoder for produktionens overensstemmelse er fastsat i punkt 4.2 til 4.7 og i tillæg 1 og 2.

4.1.3. Med henblik på fabrikantens kontrol af produktionens overensstemmelse betyder udtrykket »familie« familie med hensyn til produktionens overensstemmelse (COP-familie) for så vidt angår prøvning af type 1, herunder overvågning af OBFCM-udstyrets nøjagtighed, og type 3 omfatter til type 4-prøvning de udvidelser, der er beskrevet i punkt 3.2, og OBD-familien med de udvidelser, der er beskrevet i punkt 3.4 for OBD-prøvningen.

▼M3

4.1.3.1. COP-familiekriterier

4.1.3.1.1. For køretøjer i klasse M og køretøjer i klasse N1, gruppe I og II, skal COP-familien være identisk med interpolationsfamilien som beskrevet i punkt 5.6 i bilag XXI.

4.1.3.1.2. For køretøjer i klasse N1, gruppe III, og klasse N2 kan kun køretøjer, som er identiske med hensyn til følgende specifikationer vedrørende køretøj/drivlinje/transmission, være en del af samme COP-familie: a) Type forbrændingsmotor: brændstoftype (eller -typer i tilfælde af flex-- eller bi-brændstofkøretøjer), forbrændingsproces, slagvolumen, karakteristika ved fuld belastning, motorteknologi og opladningssystem samt også andre motordelsystemer eller -karakteristika, som har en ikke ubetydelig indflydelse på CO2-masseemissionen ved WLTP- betingelser b) driftsstrategi for alle komponenter i drivlinjen, der har indflydelse på CO2-masseemissionen c) transmissionstype (f.eks. manuel, automatisk, CVT) og transmissionsmodel (f.eks. mærkedrejningsmoment, antal gear, antal koblinger osv.) d) Antal drivaksler.

▼M3

4.1.4. Hyppigheden af produktkontrollen udført af fabrikanten skal baseres på en metodologi for risikovurdering, der er i overensstemmelse med den internationale standard ISO 31000: 2018 — Risikoledelse — Principper og vejledning, og i det mindste for type 1 gennemføres med en mindstefrekvens pr. COP-familie på én kontrol pr. 5 000 producerede køretøjer, dog mindst en gang om året.

▼B

4.1.5. Den godkendelsesmyndighed, som har meddelt typegodkendelsen, kan til enhver tid kontrollere de metoder til overensstemmelseskontrol, der anvendes på de enkelte produktionsanlæg.

Med henblik på anvendelsen af denne forordning, skal godkendelsesmyndigheden foretage audit for at kontrollere fabrikantens ordninger og dokumenterede kontrolplaner hos fabrikanten ud fra en metodologi for risikovurdering, der er i overensstemmelse med den internationale standard ISO 31000: 2009 — Risikoledelse — Principper og vejledning, og i alle tilfælde med en mindste hyppighed på ét besøg om året.

▼M3

Hvis godkendelsesmyndigheden ikke er tilfreds med fabrikantens auditprocedure, udføres direkte fysisk prøvning på de producerede køretøjer som beskrevet i punkt 4.2 til 4.7.

▼B

4.1.6. Den normale hyppighed af fysisk prøvningskontrol gennemført af godkendelsesmyndigheden skal baseres på resultaterne af fabrikantens auditprocedure ud fra en metodologi for risikovurdering, og i alle tilfælde med en mindste hyppighed på én kontrol pr. tre år. ►M3 Den godkendende myndighed foretager disse fysiske emissionsprøvninger og OBD-prøvninger på producerede køretøjer som beskrevet i punkt 4.2 til 4.7. ◄

Hvis fabrikanten forestår de fysiske prøvninger, skal godkendelsesmyndigheden overvære prøvningerne på fabrikantens anlæg.

4.1.7. Godkendelsesmyndigheden skal indberette resultaterne af alle audit og fysiske prøvninger, der er foretaget af produktionens overensstemmelse hos fabrikanten, og opbevare resultaterne heraf i mindst 10 år. Disse rapporter bør på anmodning være tilgængelige for andre typegodkendende myndigheder og Kommissionen.

4.1.8. I tilfælde af manglende overensstemmelse finder artikel 30 i direktiv 2007/46/EF anvendelse.

4.2. Kontrol af køretøjets overensstemmelse med hensyn til type 1-prøvning

▼M3

4.2.1. Type 1-prøvningen foretages på producerede køretøjer, som er gyldige medlemmer af COP-familien som beskrevet i punkt 4.1.3.1. Prøvningsresultaterne er værdierne, efter at alle korrektioner i henhold til denne forordning er foretaget. De grænseværdier, der skal anvendes ved overensstemmelseskontrol for så vidt angår forurenende stoffer, er fastsat i tabel 2 i bilag I til forordning (EF) nr. 715/2007. For så vidt angår CO2-emissioner, fastsættes grænseværdien til den værdi, der er fastlagt af fabrikanten for det udvalgte køretøj i overensstemmelse med interpolationsmetoden fastsat i underbilag 7 til bilag XXI. Interpolationsberegningen skal verificeres af den godkendende myndighed.

4.2.2. En stikprøve på tre køretøjer udvælges vilkårligt fra COP-familien. Når den godkendende myndighed har foretaget sit valg, må fabrikanten ikke foretage justeringer på de udvalgte køretøjer.

4.2.3. Den statistiske metode til beregning af prøvningskriterierne er beskrevet i tillæg 1. Produktionen af en COP-familie anses for ikke at være overensstemmende, når der nås en afgørelse om »ikke bestået« for ét eller flere forurenende stoffer og CO2-værdier i overensstemmelse med prøvningskriterierne i tillæg 1. Produktionen af en COP-familie anses for at være overensstemmende, når der nås en afgørelse om »bestået« for alle de forurenende stoffer og CO2-værdierne i overensstemmelse med prøvningskriterierne i tillæg 1. ▼B Opnås der godkendelse for et forurenende stof, ændres dette resultat ikke af andre prøvninger, som foretages med henblik på at træffe en afgørelse med hensyn til de øvrige forurenende stoffer og CO2-værdier. Hvis der ikke opnås godkendelse for samtlige forurenende stoffer, og CO2-værdier, foretages der prøvning af et andet køretøj, op til maksimalt 16 køretøjer, og den i tillæg 1 beskrevne metode til vedtagelse af afgørelsen bestået/ikke bestået gentages (jf. figur I.4.2). Figur I.4.2

4.2.4. ▼M3 Efter anmodning fra fabrikanten og efter godkendelse fra den godkendende myndighed kan der udføres prøvninger på et køretøj i COP-familien med højst 15 000 km for at fastslå den målte udviklingskoefficient (EvC) for forurenende stoffer/CO2 for hver COP-familie. Tilkørselsproceduren skal udføres af fabrikanten, som skal forpligte sig til ikke at udføre nogen justeringer på disse køretøjer. ▼B 4.2.4.1. Med henblik på at fastslå en målt udviklingskoefficient med et tilkørt køretøj skal fremgangsmåden være følgende: a) forurenende stoffer/CO2, måles ved en kilometerstand på højst 80 km og ved »x« km på det først prøvede køretøj b) udviklingskoefficienten (EvC) for forurenende stoffer/CO2 mellem 80 km og »x« km beregnes som: c) ▼M3 de andre køretøjer tilkøres ikke, men deres emissioner/EC/CO2 ved nul km multipliceres med udviklingskoefficienten for det først tilkørte køretøj. I så fald benyttes følgende værdier i forbindelse med prøvningen i tillæg 1: ▼B i) værdierne ved »x« km for det første køretøj ii) værdierne ved nul km ganget med udviklingskoefficienten for de andre køretøjer. 4.2.4.2. Alle disse prøvninger udføres med kommercielt brændstof. På anmodning af fabrikanten kan de i bilag IX beskrevne referencebrændstoffer dog anvendes. 4.2.4.3. Ved kontrol af køretøjets overensstemmelse med hensyn til CO2-emissioner kan fabrikanten som et alternativ til metoden i punkt 4.2.4.1 anvende en fast evolutionskoefficient EvC på 0,98 og multiplicere alle CO2-værdier målt ved nul km med denne faktor.

4.2.5. Prøvning af produktionens overensstemmelse for køretøjer med LPG eller NG/biogas som brændstof kan foretages med et i handelen værende brændstof, hvis C3/C4-forhold ligger mellem referencebrændstoffernes for LPG's vedkommende, eller en af brændstofferne med høj/lav brændværdi for så vidt angår NG/biomethan. Under alle omstændigheder skal der fremlægges en brændstofanalyse for godkendelsesmyndigheden.

4.2.6. Køretøj udstyret med miljøinnovationer: 4.2.6.1. For et køretøj udstyret med en eller flere miljøinnovationer, jf. artikel 12 i forordning (EF) nr. 443/2009 for så vidt angår køretøjer i M1 eller artikel 12 i forordning (EU) nr. 510/2011 for så vidt angår køretøjer i N1, dokumenteres produktionens overensstemmelse med hensyn til miljøinnovationerne ved at kontrollere tilstedeværelsen af den/de korrekte miljøinnovationer.

4.3. Rent elektrisk køretøjer

4.3.1. Foranstaltninger til sikring af produktionens overensstemmelse med hensyn til elektrisk energiforbrug (EC) kontrolleres på basis af typegodkendelsesattesten som anført i tillæg 4 til dette bilag.

4.3.2. Kontrol af produktionens overensstemmelse med hensyn til elektrisk energiforbrug 4.3.2.1. I løbet af proceduren vedrørende produktionens overensstemmelse erstattes afbrydelseskriteriet for type 1-prøvningsproceduren i overensstemmelse med punkt 3.4.4.1.3 i underbilag 8 til bilag XXI til denne forordning (på hinanden følgende cyklusser) og punkt 3.4.4.2.3 i underbilag 8 til bilag XXI til denne forordning (forkortet prøvningsprocedure) med følgende: Afbrydelseskriteriet i forbindelse med proceduren for sikring af produktionens overensstemmelse skal nås ved afslutning af den første gældende WLTP-prøvningsprocedure. 4.3.2.2. I denne første gældende WLTP-testcyklus skal jævnstrømsenergien fra REESS-systemet(-erne) måles i henhold til den i tillæg 3 i underbilag 8 til bilag XXI til nærværende forordning beskrevne metode og divideres med den kørte afstand i denne gældende WLTP-prøvningsprocedure. 4.3.2.3. Værdien, der er bestemt i overensstemmelse med punkt 4.3.2.2, skal sammenholdes med den værdi, der bestemmes efter punkt 1.2 i tillæg 2. 4.3.2.4. Overensstemmelsen med hensyn til elektrisk energiforbrug kontrolleres ved hjælp af de statistiske procedurer, som er beskrevet i sektion 4.2 og tillæg 1. I forbindelse med denne overensstemmelseskontrol erstattes udtrykkene forurenende stoffer/CO2 af EC (elektrisk energiforbrug).

4.4. Hybridelektrisk køretøj(-er) med ekstern opladning (OVC-HEV)

4.4.1. Foranstaltninger til sikring af produktionens overensstemmelse med hensyn til CO2-masseemission og elektrisk energiforbrug for OVC-HEV'er kontrolleres på basis af beskrivelsen i typegodkendelsesattesten som anført i tillæg 4 til dette bilag.

4.4.2. CO 2 -masseemissionskontrol ved kontrol af produktionens overensstemmelse 4.4.2.1. Køretøjet skal prøves efter den ladningsbevarende type 1-prøvning som beskrevet i punkt 3.2.5 i underbilag 8 til bilag XXI til denne forordning. 4.4.2.2. Under denne prøvning skal CO2-emission i ladningsbevarende tilstand bestemmes efter tabel A8/5 i underbilag 8 til bilag XXI til denne forordning og sammenlignes med CO2-emissionen i ladningsbevarende tilstand i henhold til tillæg 2, punkt 2.3. 4.4.2.3. Overensstemmelsen for CO2-emissioner kontrolleres ved hjælp af de statistiske procedurer, som er beskrevet i sektion 4.2 og i tillæg 1.

4.4.3. Kontrol af produktionens overensstemmelse med hensyn til elektrisk energiforbrug 4.4.3.1. I løbet af proceduren vedrørende produktionens overensstemmelse skal afslutningen af den ladningsforbrugende type 1-prøvningsprocedure i overensstemmelse med punkt 3.2.4.4 i underbilag 8 til bilag XXI til denne forordning erstattes med følgende: Afbrydelseskriteriet for den ladningsforbrugende type 1-prøvningsprocedure vedrørende produktionens overensstemmelse skal nås ved afslutning af den første gældende WLTP-prøvningsprocedure. 4.4.3.2. I denne første gældende WLTP-testcyklus skal jævnstrømsenergien fra REESS-systemet(-erne) måles i henhold til den i tillæg 3 i underbilag 8 til bilag XXI til nærværende forordning beskrevne metode og divideres med den kørte afstand i denne gældende WLTP-prøvningsprocedure. ▼M3 4.4.3.3. Den værdi, der er bestemt i overensstemmelse med punkt 4.4.3.2, skal sammenholdes med den værdi, der er bestemt i overensstemmelse med punkt 2.4 i tillæg 2. ▼B 4.4.1.4. Overensstemmelsen med hensyn til elektrisk energiforbrug kontrolleres ved hjælp af de statistiske procedurer, som er beskrevet i sektion 4.2 og tillæg 1. I forbindelse med denne overensstemmelseskontrol erstattes udtrykkene forurenende stoffer/CO2 af EC (elektrisk energiforbrug).

4.5. Kontrol af køretøjets overensstemmelse med hensyn til type 3-prøvning

4.5.1. Hvis type 3-prøvningen skal kontrolleres, skal det ske i overensstemmelse med følgende krav:

4.5.1.1. Hvis godkendelsesmyndigheden finder produktionskvaliteten utilfredsstillende, udtages et tilfældigt køretøj af familien, og det underkastes de i bilag V beskrevne prøvninger.

4.5.1.2. Produktionen anses for overensstemmende, hvis dette køretøj opfylder de i bilag V beskrevne krav.

4.5.1.3. Hvis det prøvede køretøj ikke opfylder kravene i afsnit 4.5.1.1, udtages en yderligere stikprøve på fire køretøjer fra samme familie og underkastes de prøvninger, der er beskrevet i bilag V. Prøvningerne kan foretages på køretøjer, som har kørt højst 15 000 km uden ændringer.

4.5.1.4. Produktionen anses for overensstemmende, hvis mindst tre køretøjer opfylder kravene i de i bilag V beskrevne prøvninger.

4.6. Kontrol af køretøjets overensstemmelse med hensyn til type 4-prøvning

4.6.1. Hvis type 4-prøvningen skal kontrolleres, skal det ske i overensstemmelse med følgende krav:

4.6.1.1. Hvis godkendelsesmyndigheden finder produktionskvaliteten utilfredsstillende, udtages et tilfældigt køretøj af familien, og det underkastes de i bilag VI beskrevne prøvninger, eller som minimum som i punkt 7 i bilag 7 til FN-regulativ nr. 83.

4.6.1.2. Produktionen anses for overensstemmende, hvis dette køretøj opfylder kravene beskrevet i bilag VI eller i punkt 7 i bilag 7 til FN-regulativ nr. 83, alt efter de beskrevne prøvninger.

4.6.1.3. Hvis det prøvede køretøj ikke opfylder kravene i afsnit 4.6.1.1, udtages en yderligere stikprøve på fire køretøjer fra samme familie og underkastes de prøvninger, der er beskrevet i bilag VI, eller som minimum som i punkt 7 i bilag 7 i FN-regulativ nr. 83. Prøvningerne kan udføres på køretøjer, som har kørt højst 15 000 km uden ændringer.

4.6.1.4. Produktionen anses for overensstemmende, hvis mindst tre køretøjer opfylder kravene i de prøvninger, der er beskrevet i bilag VI eller i punkt 7 i bilag 7 til FN-regulativ nr. 83, alt efter de foretagne prøvninger.

4.7. Kontrol af køretøjets overensstemmelse for så vidt angår egendiagnosesystemet (OBD)

4.7.1. Hvis OBD-systemet skal kontrolleres, skal det ske i overensstemmelse med følgende krav:

4.7.1.1. Hvis godkendelsesmyndigheden finder produktionskvaliteten utilfredsstillende, udtages et tilfældigt køretøj af familien, og det underkastes de i tillæg 1 til bilag XI beskrevne prøvninger.

4.7.1.2. Produktionen anses for overensstemmende, hvis dette køretøj opfylder kravene i de i tillæg 1 til bilag XI beskrevne prøvninger.

4.7.1.3. Opfylder det køretøj, der prøves, ikke kravene i sektion 4.7.1.1, udtages en yderligere stikprøve på fire køretøjer af samme familie, og de underkastes de i tillæg 1 til bilag XI beskrevne prøvninger. Prøvningerne kan udføres på køretøjer, som har kørt højst 15 000 km uden ændringer.

4.7.1.4. Produktionen anses for overensstemmende, hvis de sidste tre køretøjer opfylder kravene i de i tillæg 1 til bilag XI beskrevne prøvninger.









Tillæg 1

Kontrol af produktionens overensstemmelse ved type 1-prøvning — statistisk metode

▼M3

1. I dette tillæg beskrives den metode, som skal benyttes ved kontrol af produktionens overensstemmelse med hensyn til type 1-prøvningen for forurenende stoffer/CO2, herunder overensstemmelseskrav for PEV'er og OVC-HEV'er, og ved overvågning af OBFCM-anordningens nøjagtighed.

▼B

2. ►M3 Målinger af de forurenende stoffer, der er anført i tabel 2 i bilag I til forordning (EF) nr. 715/2007, og emissionen af CO2 skal udføres på mindst 3 køretøjer, og antallet af køretøjer skal derefter stige, indtil der nås en afgørelse »bestået« eller »ikke bestået«. OBFCM-anordningens nøjagtighed bestemmes for hver af de N prøvninger. ◄

Fra antallet N prøvninger: x1, x2, … xN, gennemsnittet Xtests og afvigelsen VAR bestemmes ud fra alle N målinger:

og

3. For hvert antal prøvninger, kan der opnås en af følgende tre afgørelser (se nr. i) til iii) nedenfor) for forurenende stoffer ud fra grænseværdien L; for hvert forurenende stof beregnes gennemsnittet af alle N prøvninger: X tests , variansen af prøvningsresultaterne VAR og antallet af prøvninger N:

i) Familien består, hvis

ii) Familien består ikke, hvis

iii) Der foretages en anden måling, hvis: ▼M3 ▼B

Til måling af forurenende stoffer fastsættes faktor A til 1,05 for at tage hensyn til unøjagtigheder i målingen.

4. For CO2 og elektrisk energiforbrug anvendes de normaliserede værdier for CO2, og elektrisk energiforbrug anvendes:

Hvad angår CO2 og EC sættes faktoren A til 1,01, og værdien for L sættes til 1. For så vidt angår CO2 og EC er kriterierne forenklet til at:

i) Familien består, hvis

ii) Familien består ikke, hvis

iii) Der foretages en anden måling, hvis: ▼M3

▼M3 —————

▼M3

5. For køretøjer, der er omhandlet i artikel 4a, beregnes OBFCM-anordningens nøjagtighed som følger:

xi,OBFCM = OBFCM-anordningens nøjagtighed, bestemmes for hver enkelt prøve i overensstemmelse med formlen i punkt 4.2 i bilag XXII.

Den typegodkendende myndighed skal føre et register over de konstaterede nøjagtigheder for hver prøvet COP-familie.

▼B









Tillæg 2

Beregninger for produktionens overensstemmelse for elektriske køretøjer

1. Beregninger for produktionens overensstemmelse for rent elektriske køretøjer

1.1 Interpolering af rent elektriske køretøjers (PEV) elektriske energiforbrug

hvor:

ECDC–ind,COP er det elektriske energiforbrug for et individuelt køretøj for produktionens overensstemmelse, i Wh/km

ECDC–L,COP er det elektriske energiforbrug for køretøjet L for produktionens overensstemmelse, i Wh/km

ECDC–H,COP er det elektriske energiforbrug for køretøjet H for produktionens overensstemmelse, i Wh/km

Kind er interpolationskoefficienten for det pågældende individuelle køretøj for den gældende WLTP-prøvningsprocedure.

1.2 Elektrisk energiforbrug for rent elektriske køretøjer (PEV)

Følgende værdi skal angives og anvendes til kontrol af produktionens overensstemmelse med hensyn til elektrisk energiforbrug:

hvor:

ECDC,COP er det elektriske energiforbrug baseret på REESS-systemets udtømmelse af den første gældende WLTC-prøvningscyklus til kontrol under prøvningen af produktionens overensstemmelse

ECDC,CD,first WLTC er det elektriske energiforbrug baseret på REESS-systemets udtømmelse af den første gældende WLTC-prøvningscyklus i henhold til punkt 4.3 i underbilag 8 til bilag XXI, i Wh/km

AFEC er den justeringsfaktor, der kompenserer for forskellen mellem den angivne værdi for ladningsforbrugende elektrisk energiforbrug efter at have gennemført type 1-prøvningsproceduren ved typegodkendelse og prøvningsresultaterne målt under proceduren vedrørende produktionens overensstemmelse

og

hvor

ECWLTC,declared er det angivne elektriske energiforbrug for rent elektriske køretøjer ifølge ►M3 punkt 1.2.3 i underbilag 6 til bilag XXI ◄

ECWLTC er det målte elektriske energiforbrug ifølge punkt 4.3.4.2 i underbilag 8 til bilag XXI.

2. Beregninger for produktionens overensstemmelse for OVC-HEV'er

2.1 Individuel CO2-masseemission i ladningsbevarende tilstand fra OVC-HEV'er ved kontrol af produktionens overensstemmelse

hvor:

MCO2–ind,CS,COP er CO2-masseemissionen i ladningsbevarende tilstand fra et individuelt køretøj ved kontrol af produktionens overensstemmelse, g/km

MCO2–L,CS,COP er CO2-masseemissionen fra køretøjet L i ladningsbevarende tilstand ved kontrol af produktionens overensstemmelse, g/km

MCO2–H,CS,COP er CO2-masseemissionen fra køretøjet H i ladningsbevarende tilstand ved kontrol af produktionens overensstemmelse, g/km

Kind er interpolationskoefficienten for det pågældende individuelle køretøj for den gældende WLTP-prøvningsprocedure.

2.2 Individuel elektrisk energiforbrug i ladningsforbrugende tilstand for OVC-HEV'er ved kontrol af produktionens overensstemmelse

hvor:

ECDC–ind,CD,COP er det elektriske energiforbrug i ladningsforbrugende tilstand for et individuelt køretøj ved kontrol af produktionens overensstemmelse, Wh/km

ECDC–L,CD,COP er det elektriske energiforbrug i ladningsforbrugende tilstand for køretøjet L ved kontrol af produktionens overensstemmelse, Wh/km

ECDC–H,CD,COP er det elektriske energiforbrug for køretøjet H i ladningsforbrugende tilstand ved kontrol af produktionens overensstemmelse, Wh/km;

Kind er interpolationskoefficienten for det pågældende individuelle køretøj for den gældende WL